Gutun pastorala 2013 euskaraz by Erlijioa Bizi - Issuu\nIRUÑE ETA TUTERA, BILBAO, DONOSTIA ETA GASTEIZKO ELIZBARRUTIAK\nEz al genuen sutan gure bihotza? (Lk 24,32) Jesu Kristorekin bidelagun izatearen poza IRUÑE ETA TUTERA, BILBAO, DONOSTIA ETA GASTEIZKO GOTZAINAREN PASTORAL IDAZKIA 2013.eko GARIZUMA-PAZKOA\nEz al genuen sutan gure bihotza? (Lk 24,32) IruĂąe eta Tutera, Bilbao, Donostia eta Gasteizko Gotzainaren Pastoral Idazkia\nSarrera Jar ditzagun begiak geure fedearen iturburu eta betetzaile dugun Jesusengan1 Pazkora begira Garizumako ibilbidea hastean. Fedearen Urtea dugu aurtengoa, Benedikto XVI. Aita Santuak deitua, Vatikanoko II. Kontzilioaren 50. urteurrena eta Eliza Katolikoaren Kristau-ikasbidearen 20.a oroitu eta ospatzeko. Bere gonbita hartzen dugu, bai sinesmena, Ebanjelioaren mezua sakondu, zabaldu eta proposatzeko, baita gure ebanjelizatze lana indarberritzeko ere. Gure arteko hainbat eta hainbat fededunengan eta elkartetan ikusten dugun sinesmen bizi eta landuagatik eskerrak eman nahi ditugu lehenbizi. Pozez aitortu behar dugu, Jesusengan dugun konfiantza edo, hobeto esateko, bere konfiantza sentitzea eta berari jarraitzea, gertatu zaigun gauzarik ederrena dela. Emauserantz abiatutako bi ikasleen pazko-kontakizuna izango da Pastoral Idazki honen testuingurua eta gida. Hortxe aurkitzen ditugu fede esperientziaren oinarriko zutabeak eta Jesusekin batera bizitzako ibilbidean aurrera egiteko betiko deia. Ebanjelioko testu hori, Jesus bera ezagutu ez zutenek kultur giro berrian jarritako galderari ebanjelariak emandako erantzuna ere bada: â€œJesus, gure artean fisikoki egon ez arren, bizi dela eta, non aurkitu eta ezagutu dezakegu gaur?â€? Galdera hau beti da bidezkoa eta guztiz aproposa da gaur egun ere guretzat. Ebanjelioko atal honen erantzunak fede esperientziaren guneko alderdiak gogoratzen ditu: Hitza entzun, sufritzen dagoenaren ondoan ibili, Eukaristia ospatu, elkarteko kide izan. Idazki hau elkarrizketa pastoralerako zabalik, norberak bakarrik edo taldean sakontzeko eran aurkeztu nahi dugu. Horregatik, atal bakoitzaren ondoren, osagarriak eskaintzen dira, Testamentu Berriko eta Kontzilioko aipamenez eta gogoetarako eta elkarrizketarako galderez osatuak. Ea elkarrekin egindako irakurketa Emauskoaren antzeko esperientziarako abiapuntu suertatzen zaigun guztioi. Hala nahi genuke. Hona hemen Idazkiaren oinarriko testua:\nLUKAS 24, 13-35 Egun hartan [astearen lehen egunean] Jesusen bi ikasle, Jerusalemdik bi orduko bidean dagoen Emaus izeneko herri txikira zihoazen. Eta gertakizun guztietaz elkarrekin hizketan ari ziren. Elkarrekin hizketan eta eztabaidan ari zirelarik, Jesus ber-bera hurbildu zitzaien, eta haiekin batean zihoan; haien begiak, ordea, itsu zeuden eta ez zuten ezagutu. Hark esan zien: «Zer da, bidean dakarzuen hizketa hori?» Eta goibeldurik gelditu ziren. Kleofas zeritzan bietako batek hitza hartuz, esan zion: «Zu bakarrik al zaitugu horren harrotz Jerusalemen, egun hauetan han gertatu direnak ez jakiteko?» Jesusek erantzun: «Zer, bada?» Eta haiek: «Nazareteko Jesusi gertatua. Profeta baitzen, egitez eta hitzez gizon ahaltsua, Jaungoikoaren eta herri guztiaren aurrean; nola apaiz nagusiek eta gure agintariek heriotzarako eman eta gurutzean josi zuten. Guk, berriz, Israel askatuko zuena Bera zela uste genuen; baina hirugarren eguna da hori gertatu zela. Gure arteko emakume batzuek, berriz, harri utzi gaituzte: goizean goiz hilobira joan eta Jesusen gorpurik aurkitu gabe itzuli ziren; eta bizi dela zioten aingeruak ikusi omen zituzten. Joan ziren guretar batzuk ere hilobira; eta emakumeek esan bezala aurkitu zuten; Bera, ordea, ez zuten ikusi». Orduan Jesusek esan zien: «Bai zentzugabeak zaretela! Eta Profeten hitzak sinesteko motelak! Ez al zuen, bada, Mesiasek hori jasan behar, bere aintzan sartzeko?» Eta Moisesengandik hasi eta profetaz profeta, Liburu Santuan Hartaz idatzitako guztia agertu zien. Zihoazen herrira iritsi zirenean, Berak aurrera zihoalakoa egin zuen. Baina haiek, geldierazi nahiz, honela ziotsaten: «Zaude gurekin; berandu da eta eguna iluntzera doa». Eta sartu egin zen haiekin egoteko. Haiekin mahaian zegoela, ogia hartu, bedeinkapen otoitza egin, zatitu eta eman zien. Orduan ireki zitzaizkien begiak eta ezagutu zuten. Bera, ordea, itzali egin zitzaien. Orduan honela esan zioten elkarri: «Ez al genuen sutan gure bihotza, bidean hitzegiten zigunean, eta Liburu Santuak adierazten zizkigunean?» Eta berehala altxa eta Jerusalemera itzuli ziren. Han aurkitu zituzten Hamaikak eta haien lagunak, esaten: «Piztu da Jauna egiaz eta Simoni agertu zaio». Haiek adierazi zuten bidean gertatu zitzaiena, eta nola ezagutu zuten ogia zatitzean.\nFedearen bidea erakusten du kontakizun honek. Ikasleek, Jesus Piztua deskubrituz joan eta ezagutzeko prozesua bete ondoren, badute zer iragarri. Egin dezagun bat beraiekin testuaren punturik behinenetan. Ebanjelioko atal honek bizitzako ibilbidea du begi bistan, azken batean. Hortxe goaz aurrera erromes, beste gizon-emakume batzuekin batera, sinestunak zein sinesgabeak. Bizitzak berak eman dizkigu bidelaguntzat. Elkarrekin egiten dihardugun ibilbide horretan, sinesmenari buruzko elkarrizketa planteatu nahi dugu. Fedea pertsonak Jainkoaren dohaina zabal-zabalik hartzen duenean gertatzen da eta, bai hartzeko, bai transmititzeko, elkarrekin topatzea eta hitz egitea eskatzen du. Emausko bidean bezalaxe, eguneroko bizitzaren ibilbidean agertzen dira fedeari buruzko galderak, zalantzak, baieztapenak eta eztabaidak. Norberak bilatzen, deskubritzen, partekatzen eta, azken baten, bizitzen duena dago abiapuntuan.\nEz al genuen sutan gure bihotza? (Lk 24,32) Iruñe eta Tutera, Bilbao, Donostia eta Gasteizko Gotzainaren Pastoral Idazkia\nHerri txikira zihoazen… gertakizun guztietaz elkarrekin hizketan Kontakizunaren hasieran, bi lagun ikusten ditugu etsita, sufrimendua eta frustrazioa sortarazi dien tokitik iheska: uste genuen hark askatuko zuela Israel. Halere, ez dago dena galduta. Bi datu positibo jaso ditzakegu: ez doa bakoitza bere bidetik, baizik eta Jesusen mandatua mantentzen dute, ebanjelizatzera binaka bidaliak izan zirenekoa; eta ez dira minaren eta etsipenaren bakardadean gelditzen, baizik eta horren arrazoiei buruz mintzatzen dira. Bidea partekatzen eta Jesus norbere ondoan bidelagun sentitzen den neurrian suertatzen da ebanjelizazioa. Bizitzako bide horretan zehaztu dezakegu norentzat idatzi nahi dugun bereziki Pastoral Idazki hau: a) Kristau elkarteko kideok: elkartearekin bat egiten dugu oso-osoan eta bertan partekatzen dugun fede esperientziaz gozatzen dugu. Emausko bidea egina dugu, seguraski harantz eta honantz, behin baino sarriagotan. Baina ezaguna dugunez gero, lasai edo bidea berriro egiteko, partekatzeko eta Jesus Piztuarekin topo egiteak dakarren poza berriz ere sentitzeko motibazio gutxirekin gelditzeko arriskua dugu. b) Bizitzaren gazi-gezak edo nahigabeak, norbere benetakotasunik ezak, gizartean edo Elizan jarritako itxaropenen porrotak, ebanjelizatzearen zailtasunek, eliztarron inkoherentziek edo fededunen testigantza kaskarrak eraginda, adore gabe edo etsita daudenak. Emausko ikasleen tokian jartzeko gonbita luzatzen diegu, haien antzera fedearen esperientzia eta bere gainezkako bizi-poza berriro senti ahal izan dezaten. c) Aparteko beharrizan edo sufrimenduaren zamapean, krisiak gogor jota, hainbeste urtetako indarkeriak zaurituta, osasun egoera larrian, desegindako maitasunaren minetan, etxeko edo adiskide baten heriotzak suntsituta, bizitzak era batera edoo bestera astinduta daudenak. Hauei gogorarazi nahi diegu Emauserako bidean, hau da, bizitzako benetako bidean, Jesus bertan dagoela eta etorkizuna beltz iruditzen zaigunean agertzen dela. Bere jarraitzaileek Piztuaren hurbiltasuna eta arnasa luzatu nahi dizkiegu.\nSakontzeko Itun Berritik Jauna, norengana joango gara? - Joan 6, 60-68 Jesusen hitzak entzutean, haren ikasleetariko askok esan zuen: “Onargaitza da mezu hau. Nork jaramon egin?” Jesusek, ikasleak marmarka ari zirela oharturik, esan zien: “Honek eragozten al dizue sinestea? Bada, Gizonaren Semea lehen zegoen tokira igotzen ikusiko bazenute, zer gertatuko ote? Espiritua da bizia ematen duena; gizakia berez ez da ezertarako. Nik eman dizkizuedan irakatsiak espiritu eta bizi dira. Baina badira zuen artean sinesten ez duten batzuk”. Izan ere, Jesusek hasieratik zekien nork ez zuen sinesten eta nork salduko zuen. Eta esan zuen, gainera: “Horregatik esan dizuet ezin dela inor ere niregana hurbildu, Aitak ez badio horretarako gaitasuna ematen”. Geroztik, haren ikasleetariko askok atzera jo zuen, eta aurrerantzean ez ziren harekin ibili. Orduan esan zien Jesusek Hamabiei: “Zuek ere alde egin nahi al duzue?” Erantzun zion Simon Pedrok: “Jauna, norengana joango gara? Betiko bizia dute zure irakatsiek.\nGogoeta eta elkarrizketarako 1. Joanen ebanjeliotik jasotako atal hau, ikasleek Jesusen heriotzaren ondoren bizi izan zuten egoerarekin konpara daiteke neurri batean. Halaxe ikusten dugu Emausa doazen ikasleen pasartearen hasieran. - Bi pasarteak aurrean dituzula, ba al dago antzik eta diferentziarik ikasleengan? - Zein pasartetan agertzen da hobeto zure egoera? 4\nJerusalemen gertatu direnak\n2. Gogora ekarri fededun bezala bete duzun ibilbidearen unerik garrantzitsuenak. Zer gertakizun berezik izan du eragin baikorra edo ezkorra? Zergatik? 3. Pozez eta Jainkoagan konfiantza jarrita bizi al duzu fedea? 4. Bakarrik al zabiltza Jesusi jarraitzen ala beste batzuekin partekatzen duzu zure esperientzia? Nola? Non? 5. Sinestea eta Jesusi jarraitzea dela eta, nola ikusten dituzu zure ingurukoak (etxean, lanean, gizartean)? Nola ikusten dute besteek zu fededun izatea?\nVatikanoko II. Kontzilioak esana â€œOraingo gizon-emakumeen poz eta itxaropenak, tristura eta larritasunak, batez ere behartsuenak eta nahigabetu guztienak, Kristoren ikasleen poz eta itxaropen, tristura eta larritasun ere badira eta ez da gizakiarenik ezer, haien bihotzean oihartzunik ez duenik (GS 1).\nJerusalemen gertatu direnak Sufrimenduak ihesaldia eragin du. Badira arrazoiak ikasleen krisia azaltzeko eta, behar bada, haien ikuspuntutik baita justifikatzeko ere. Erasoa sentitu dute barru-barruan, gehien maite zutena, ordura arte bizitzako zentzua eta geroko bokazioaren bermatzailea zena hil dutelako. Uste osoa jarria zuten harengan eta itxaropenen porrota jaso zuten. Ezin dute inondik inora gainditu Jesusen gurutzea. Ez da zaila, gaur egun â€œJerusalemgo gertakarienâ€? luzapena ikustea, gurutzearen itzal luzea, bere misterio sakona. Krisiak gogor jo eta desitxuratutako pertsona eta taldeetan ikusten dugu; hamarkadetan zehar indarkeriak eragindako hainbat eratako biktimengan; gizartean baztertuta edo bazterrera erortzeko arrisku bizian daudenengan; etsi-etsian lan bila dabiltzanengan; ustelkeriaren berriak eragindako mesfidantzan; gaixotasun larri eta mingarriren bat daukatenengan; bakardade saminean bizi direnengan; erlijio askatasunerako eskubidea dela eta, jazarriak edo erasotuak diren pertsona eta elkarteetan; bizitzaren duintasuna bere sortzetik hil arte zaintzen ez duen nolabaiteko heriotzaren kulturan; gurengandik hurbil zein urrun sufritzen duten familietan; bizitzaren zentzurik, itxaropenerako arrazoirik edo konfiantzazko maitasunik aurkitzen ez dutenengan. Orain bi urte, ekonomia gizakiaren esanetara2 jarri beharra aldarrikatzen genuenean, krisi egoera nabaritzen genuen antropologian, etikan eta kulturan. Gure garaiko balore ederrak, hots, gizakiaren duintasuna, solidaritza, giza eskubideen errespetoa, pertsonaren autonomia, askatasuna edo bizitzako arlo guztietan parte hartzea, lankidetza edo erantzukizuna, kinka larrian daude sarritan, eta hainbatek ikusten du ez zaizkiela aitortzen. Fededunoi ardura eta min ematen dizkigute Jainkoa ahazteak eta erljiotasunaren edozein aztarna, ezkutatuz edo barregarri eginez, ito egin nahi duen laizismoak. Oinarrizko printzipio batzuk desagertzea ere ardura eta erronka da guretzat; hala, azterketarik gabe dena ontzat ematen edo egia ezagutzeko edozein aukera baztertzen duen erlatibismoa.\nIruĂąea eta Tutera, Bilbao, Donostia eta Gasteizko Gotzainak, Ekonomia gizakiaren esanetara. Krisialdian, bihotz-berritzea eta elkartasuna, Garizuma-Pazkoa 2011.\nJerusalemen gertatua gaur ere gertatzen da, dudarik gabe. Eta behin baino sarriagotan, albora begiratzeko edo, Emausa doazenen antzera, ihes egiteko tentazioa senti dezakegu. Halere, badira gure kristau elkarteetan eta gure gizartean zerbitzuaren eta laguntzaren eredu kontaezinak, minak arintzen eta giza-duintasuna zaintzen dihardutenenak. Bizitza sagaratuko kideak eta elkarteak edo munduan zehar dabiltzan misiolariak aipatzea besterik ez dago. Hainbat erakunde zibil eta, Caritasen antzera, hainbat eliz entitateren lanak argi erakusten du hainbat gizon-emakumeen jarrera azkenekoen alde. Sufritzen dagoenaren ondoan egotea, ez ote da era guztietako gaitzaren kontra dagoen Jainkoaren ezaugarri? Ez ote da Bera erruki eragilea eta bihotzean maitasun-egintzetan agertzen den sinesmena3 sortarazten eta indartzen diguna? Sufrimenduak Jainkoagandik urruntzea erakar dezake, egia esan, Jainkoarekin bateraezina dela uste izateagatik edo Jainkoaren eskutik utzia sentitzeagatik. Pentsalari bat baino gehiagoren esanetan, benetan hartu beharreko ateismoa sufrimendutik sortzen dena omen da. Baina sufrimendua fedearen benetakotasuna frogatu eta agertzeko aukera ere izan daiteke. Dena den, garai garratz honetan, oso garrantzitsua da zera jakin eta azaltzea: gaitza ez datorrela sekula Jainkoagandik, ez egitez, ez egin behar dena ez egiteagatik. Gure giza izaeragatik eta pekatuagatik sufritzen dugu; batzuetan, erabaki libre eta zuzengabeengatik izango da, eta beste batzuetan, nahiagabe izango da, gure nahitaezko ahuleziaren ondorenez. Jainkoa ixilik dagoela ematen duenean, zergatik jo ez zuzen Beragana? Gure bizitza kolokan ikusten dugunean, ukatu egin behar ote dugu maitasuna, ontasuna, altxor, zentzu eta egia den Jainkomina? Sufrimenduaren aurrean erakusten dugun errebeldia bera ez ote da barru-barruan daramagun ontasun- eta zuzentasun-egarriaren seinale? Edozeinengan nabaritu daitekeen betetasun nahia ez ote da Jainkoa oroitzen digun aztarna? Emausko bidean Jesus agertzen da, ezagutua izan ez arren, etorkizunak itxurarik ilunena duenean.\nSakontzeko Itun Berritik Hartzazue nire uztarria eta ikasi niregandik - Mateo 11, 25-30 Behin batean Jesus honela mintzo zen: â€œGoresten zaitut, Aita, zeru-lurren Jauna, gauza hauek jakintsu eta ikasiei ezkutatu dizkiezulako eta jende xumeari agertu. Bai, Aita, goretsia zu, horixe izan baituzu gogoko. Nire Aitak nire esku utzi du dena. Eta inork ez du Semea ezagutzen, Aitak baizik; ezta Aita ere inork ezagutzen, Semeak baizik eta Semeak agertu nahi dionak. Zatozte niregana, nekatu eta zamapetu guztiok, eta neuk emango dizuet atseden. Hartzazue nire uztarria eta ikasi niregandik, gozoa eta bihotz-apala bainaiz ni, eta aurkituko duzue bizitzarako atsedena; eraman-erraza baita nire uztarria eta arina nire zamaâ€?\nGogoeta eta elkarrizketarako 1. Zuregan edo besteengan ikusten dituzun sufrimendu edo injustiziazko esperientziak, zer eragin dute zure fede bizitzan? 2. Gogoratzen al duzu sufrimenduak eta minak jota fedearen argia indartu edo aurkitu duenik? 3. Zure inguruan nabaritzen dituzun sufrimenduen artean, zeinek du eraginik handiena zuregan? Zein da aparteko erronka Jesusen ikasleontzat? Zergatik? 4. Nola adierazten eta bideratzen dituzu zure errukia eta laguntza besteen sufrimenduarena aurrean? Zer eragin du horrek zure fede bizitzan?\nEztabaidan... itsu zeuden eta ez zuten ezagutu\nVatikanoko II. Kontzilioak esana “Elizak ere maitasunez besarkatzen ditu giza ahultasunaren mendean nahigabez daudenak; areago oraindik, behartsu eta nahigabetuengan bere Fundatzaile behartsu eta nahigabetuaren irudia aurkitzen du; haien miseria arintzeaz arduratzen da eta haiengan Kristori zerbitzatzea bilatzen du” (LG 8).\nEztabaidan… itsu zeuden eta ez zuten ezagutu Emausko ikasleak batera doaz, baina elkartasuna ahula da: eztabaidan ari dira eta ez dira gauza ezer ikusteko. Ez dute sinetsi taldeko emakumeen esana, piztueraren berri eman dietenean. Triste egoteaz gain, itsu daude. Itsukeria, hain zuzen, bekatuaren senide da ebanjelioetan. Kontakizunaren alderdi honek gure elkartearen eta Elizaren arazoak ikusteko aukera ematen digu. Gizarteko erronkez gain, gureak edo Elizarenak ere hor daude: gure sinesmena hauskorra eta ahula da, norberarena zein elkartearena. Ebanjelizatzearen krisiak kristau elkartean bertan ere baditu bere arrazoiak. Komunio arazoak ikus daitezke argi gure artean, eta horrek kalte egiten dio gure misio ebanjelizatzaileari. Horregatik, eliz elkartasuna landu eta indartu behar dugu. Elkarrizketa sakondu eta elkar ezagutza bultzatu behar dugu espiritualtasun desberdinen artean. Komunioa, komunikazioa eta eskuhartze arduratsua zaindu behar ditugu gure elkarte eta elizbarrutietan. Batzuetan ilusiorik eza, ezkortasun- edo arrangura-giro iraunkorra eta baita zatiketa ezaugarriak ere nabaritzen ditugu. Horiek sendatu beharra dago. Guzti hori kontuan izanik, norbere hutsegiteak aitortzeko beldurra gainditu behar da eta parkamena eskatu eta eman. Jainkoak guregan egiten duena, bere Espirituak darama aurrera. Bere lana egiten uzteko, batak besteari lagundu behar diogu otoitzaren, elkarrizketaren, elkarren estimuaren eta senide arteko zuzenketaren bidez. Elizari diogun maitasuna eta atxikimendua probatzeko eta indartzeko aukera dugu. Horregatik, ba, utz diezaiogun Jaunari gure bizitzako ibilbidean laguntzen. Sinets dezagun tinko, gure ahulezietan hurbilago dagoela behar bada. Elizan denok bizi behar dugu beti bihotz-berritzerako jarrera, artzaiok eta eliztarrok. Horrek fedearen obedientzia eskatzen du, hau da, Jainkoaren nahia askatasunez eta konfiantzaz onartzea.\nSakontzeko Itun Berritik Gure kontra ez dagoena, gure alde dago - Markos 9, 33-40 Kafarnaumera iritsi ziren. Eta, etxean, Jesusek galdera hau egin zien: “Zer eztabaida izan duzue bidean?” Baina haiek hitzik ez; beren artean handiena nor ote zen eztabaidatu baitzuten bidean. Eseri zen Jesus eta, Hamabiei dei eginik, esan zien: “Lehena izan nahi duena izan bedi denetan azkena eta denen zerbitzaria”. Eta gero, haur bat hartu, haien aurrera ekarri eta, magalean zuela, esan zien: “Honelako haurra nire izenean onartzen duenak neu onartzen nau; eta ni onartzen nauenak, ez nau ni onartzen, bidali nauen hura baizik”. Joanek esan zion: “Maisu, gizon bat ikusi dugu zurei zenean deabruak botatzen, eta eragotzi nahi izan diogu, ez baita gure taldekoa”. Baina Jesusek erantzun: Ez eragotzi; ez baita inor, nire izenean mirari bat egin eta gero nitaz gaizkiesaka ihardungo duenik. Hau da, gure kontra ez dagoena, gure alde dago”.\nGogoeta eta elkarrizketarako 1. Nola bizi duzu Elizarekiko atxikimendua? Eliz arlo edo talderen batetik urrun sentizen al zara? Zergatik? 2. Nola jartzen zara Eliza osatzen dugunon akats edo hutsegiteen aurrean? 2. Zer alderdi ikusten duzu ahul gure eliz komunioan? Zer egin daiteke eliz elkartasuna sendotzeko? 4. Zer egin dezakegu gure kristau elkarteak bere inguru kultural eta sozialarekin dituen harremanak hobetzeko?\nVatikanoko II. Kontzilioak esana â€œAteismoaren sorreran beren parte ez hain txikia izan dezakete fededunek, fede-heziera baztertuz, doktrinaren azalpen gezurrezkoa eginez, edota beren bizitza erlijioso, moral eta sozialeko hutsegiteekin, Jainkoaren eta erlijioaren benetako aurpegia agertu baino gehiago ezkutatu egin dutela esan daitekeelakoâ€?(GS 19).\nLiburu Santuan Hartaz idatzitako guztia agertu zien Ikasleen barrua piztu eta sutan jartzen da, hain zuzen ere, Jesusek Liburu Santuak aztertzen eta azaltzen dizkienean. Haiek ezagutzen zituzten, baina gurutzeko eskandaluak begiak lausotu eta usteak usteldu egin zizkien. Vatikanoko II. Kontzilioaren ukaezineko emaitza da, Liburu Santuetarako egarria piztea eta Biblia Jainkoaren Herri osoaren eskuragarri egitea. Katolikook aurrerapauso handiak eman ditugu, Jainkoaren Hitz idatzia gure altxor nagusi bezala aurkitzen eta bertan argia bilatzen Piztua ezagutzeko eta berari jarraitzeko. Emausko ikasleen antzera, norbaiten laguntza behar dugu, ahalik eta egokien ulertzeko. Bibliak, bere osotasunean eta liburu bakoitzean, genero literario eta idazkera desberdinen bidez, pertsonek eta elkarteek egoera oso diferenteetan bizi izandako fede esperientzia luzatzen du. Jainkoak gizadi osoarentzat duen maitasun eta salbamen asmoa agertzen du. Denok gara norbere esperientzia Liburu Santuen eta bereziki ebanjelioen aurrez-aurre jartzera deituak, Piztuaren laguntza eta irakaspenak sentitzeko. Norbere giza esperientzia, Elizaren Tradizio eta Magisteritzarekiko elkartasunean irakurritako Liburu Santuen argitan aztertuta, fede bizipenera zabaltzen da. Horrela, Jainkoaren Hitza aparteko tresna bilakatzen da norbere ebanjelizaziorako eta misio ekintzarako. Behar-beharrezkoa dugu denok Hitzaren entzule egitea, bizitzako esperientziak bere argitan argituak izan daitezen. Hori giltzarria da ebanjelizazio sakon eta iraunkorra nahi bada. Jainkoari esker, kristau herriak gero eta hobeto ezagutzen ditu Liburu Santuak. Azken urteotan, Benedikto XVI. Aita Santuaren Verbum Domini Burubide Apostolikoak (2010) eta, gure elizbarrutietan, Jainkoaren Hitza nork bere egin eta aldarrikatu Pastoral Idazkiak (2009), Biblia irakurtzeko eta Liburu Santuak talde eta elkarteetan ezagutarazteko aupada galanta eman zuten. Izan ere, pozez beterik ikusten dugu, Jainkoaren Hitzaren estimua ahazten doala gure artean. Biblia taldeek, bizitza aztertzeko taldeek, katekumenotzek, katekesiak bere aldi guztietan, lectio divina delakoa bultzatzen dutenek zera erakusten dute: Jainkoaren Hitza errotuz doala gure elkarteetan. Jainkoaren Hitzak duen lagaezineko eliz dimentsioa kontuan izanik, laguntza egoki gehiago eta ondo prestaturiko pertsonak behar dira, irakurketa egiten laguntzeko.\nHomiliaren garrantzia ere azpimarratu nahi dugu. Askorentzat, katekesi biblikoa hartzeko eta norbere bizitza iragarritako Hitzaren argitan aztertzeko aukera bakarra da. Une aproposa da hurbilekoak eta urrunekoak ebanjelizatzeko. Horregatik, arretaz prestatzea lehenbiziko zeregina da gotzain, apaiz eta diakonoentzat. Hitzaren ministeritza eder hau nola otoitzean erabiltzen, prestatzen eta betetzen dugun aztertu behar dugu lasai, benetan Jainkoaren Herriaren fedea elikatu, bihotzaren berrikuntza landu eta bizitzako edozein egoeratan gatz eta argi izateko adore eman dezan.\nSakontzeko Itun Berritik Oinarriak harkaitzean zituen - Mateo 7, 24-27 “Nire hitz hauek entzun eta betetzen dituena, etxea harkaitz gainean eraiki zuen gizon zuhurraren antzekoa da. Eurijasak izan ziren, uholdeak etorri, mendebalak jo, eta etxeari eraso zioten; baina ez zen erori, oinarriak harkaitzean zituelako. Nire hitz hauek entzun bai, baina betetzen ez dituena, ordea, etxea hondar gainean eraiki zuen gizon zentzugabearen antzekoa da. Eurijasak izan ziren, uholdeak etorri, mendebalak jo, eta etxeari erasoz ioten; eta erori egin zen eta dena hondatua gelditu”.\nGogoeta eta elkarrizketarako 1. Zer harreman duzu Liburu Santuekin? Noiz, non eta nola irakurtzen edo entzuten duzu Jainkoaren Hitza? 2. Hitza entzuteak zer eragin du zure kristau bizitzan? Eta otoitzean Jainkoarekin elkarrizketan? 3. Zer eragozpen duzu Liburu Santuak ulertzeko? Zer behar izango zenuke irakurri eta hobeto aprobetxatzeko? 4. Gogoratu Bibliako testu edo pasarteren bat, zure bizitzan oihartzun berezia izan duena. Zergatik?\nVatikanoko II. Kontzilioak esana “Liburu Santuetan, zeruetan dagoen Aita bere seme-alaben bidera irteten da maiteki eta haiekin hitz egiten du; eta hain handia da Jainkoaren hitzaren ahala eta indarra, non Elizaren euskarri eta kemen baita, fedearen sendotasun bere seme-alabentzat, arimaren janari, bizitza espiritualareni turri garden eta betiereko” (DV 21).\nOgia zatitzean ezagutu zuten Emausko topaketa astearen lehen egunean gertatzen da, igandez. Jaunaren Eguna da. Ogia zatitzea, hau da, Eukaristia, kristau eta eliz bizitzaren erdigunean dago. Kristau liturgiaren pausoei jarraituz, Eukaristia Hitza entzun eta azaldu ondoren ospatzen da. Orain bizitzako Ogi egiten den Hitzak girotu eta prestatu egin du topaketa. Ebanjelioko pasarteari begira, aldaketa dezentea nabaritzen da ikasleengan. Hitzaren entzuleak izan dira; azalpenak entzun dituzte; ordura arte hartzaileak izan dira. Orain aurrea hartzen dute eta gonbita luzatzen diote ibiltari ezezagunari, beraiekin gelditzeko, mahaia eta aterpea partekatzeko: Zaude gurekin. Jesusek liluratuta zeuden jadanik. Laster, ogia bedeinkatu eta zatitzean konturatuko 9\ndira, etxean gonbidatu sartu dena benetako gonbidatzailea dela. Bera da protagonista nagusia, Bere laguntza izan, Bere hitza entzun eta Berari jarraitu diotenek fedea piztuz eta bizkortuz betetzen duten ibilbidean. Horixe gogoratzen du Vatikanoko II.ak, liturgia Kristoren eta bere Gorputza den Elizaren ekintza dela aitortzean eta hortik, fededunek ohartuki jarrera biziz eta onuraz parte hartzea, eliz bizitza osoaren berrikuntzarako kriterio nagusitzat jotzean. Jesus Bepiztuaren ezaguerak Eukaristian du bere gailurra, hauxe baita gure sinesmenaren misterioa. Liturgia, beraz, Elizaren gorengo mailako ekintza da eta indar ebanjelizatzaile ikaragarria du. Gizon edo emakume heldu bezala sinesmena deskubritu edo berreskuratu duten hainbaten esperientziak elizkizunen baten izan du bere abiapuntua. Emausko ikasleen pasartean aipatzen den Eukaristia eliz bizitzaren erdigunean kokatzen da eta gehien ospatzen den sakramentua da. Dena den, ez du liturgia agortzen. Egia esan, sakramentu guztiak dira, bakoitza bere egoera eta garaian, Piztuarekin bat egiteko topagune. Denetan behar da lehenik Hitza iragarri eta katekesi egokia eskaini. Gure elizkizunen kalitatea aztertu beharko genuke alderdi askotatik eta baloratu nola datozen bat Vatikanoko II. Kontzilioak martxan jarritako liturgi berrikuntzarekin eta nola betetzen dituzten harrez geroko Elizaren xedapenak, benetan Kristoren eta bere Gorputzaren ekintza izan daitezen, batasunaren eta maitasunaren sakramentu. Garizuma Emausko bide zabal bezala ulertu da kristau tradizioan: bihotz-berritzeko, barneratzeko, Jainkoarengan eta hurkoengan konfiantza indartzeko ibilbidea. Adiskidetzearen sakramentuak sendotu egiten ditu gure pausoak. Aldi honetarako sakramentu berezia dugu pazko topaketa prestatzeko. Sakramentu honek Jainkoaren konfiantza, harrera eta baldintza gabeko barkamena agertzen ditu, gure kaskarkeria eta bekatuaren gainetik. Ezinbestekoa da gure sinesmen eta jarrera misiolariarentzat. Onartua sentitzen denak onartu egiten du; barkatua izan denak barkatu egiten du; konfiantza hartzen duenak eman egiten du. Adiskidetzearen sakramentuak eta bere praxiak gogoeta sakona eta proposamen berriak behar dituzte: nola indartu, eskaini eta erabili norbere eta parrokia eta elkarteetako bizitzan, Elizaren xedapenei zintzo jarraituz.\nSakontzeko Itun Berritik Hau nire gorputza da, zuentzat ematen dena - Korintoarrei lehen gutuna 11, 23-26 Jaunarengandik hartu nuen nik, neure aldetik zuei eskualdatu dizuedan hau: Jesus Jaunak, saldu zuten gauean, ogia hartu zuela eta, eskerronezko otoitza egin ondoren, zatitu eta esan zuela: “Hau nire gorputza da, zuentzat ematen dena. Egizue hau nire oroigarri”. Berdin egin zuen koparekin afal ondoan esanez: “Kopa hau itun berria da, Jainkoak nire odolaz ezarria; egizue hau, edaten duzuen bakoitzean, nire oroigarri”. Beraz, ogi honetatik jaten eta kopa honetatik edaten duzuen bakoitzean, Jaunaren heriotza iragartzen duzue, bera etorri arte.\nGogoeta eta elkarrizketarako 1. Zer eragin du zure bizitzan Eukaristian parte hartzeak? Nola prestatzen zara horretarako? 2. Nola eramaten duzu zure bizitza elizkizunera? Zer eragin du honek zure bizitzan? 3. Eukaristiako zein alerdi dituzu gogokoen? Zure ustez, zeintzuk hobetu beharko lirateke? Zer egin dezakezu zuk horretarako?\nBerehala altxa eta Jerusalemera itzuli ziren\n4. Gogoratu sakontasunez bizi izandako elizkizun bat. Zergatik izan zen hain sakona? 5. Nola bizi duzu Adiskidetzearen sakramentua?\nVatikanoko II. Kontzilioak esana “Liturgian jotzen du Elizaren jardunak bere gailurra, eta, era berean, liturgia da Elizaren indar guztiaren iturri” (SC 10).\nBerehala altxa eta Jerusalemera itzuli ziren Ebanjelizatze prozesua ez da osatzen harik eta ebanjelizatua apostolu bilakatu arte, hau da, bidalia izan arte. Eukaristia jomuga da eta, era berean, abiapuntua elkartasunerako eta misiorako. Bihozberritze prozesuan kokatzen da. Jesusekin topo egitearen esperientzia ez da norbere barruan gordetzeko, zabaltzeko baizik. Norberetzat berri ona izan dena transmititzeko bultzada agertzen da. Jerusalemetik ihesbidea zena itzulbidea da orain, beste ikasleekin galdutako elkartasunaren bila, Piztuaren dohaina dela jakinik. Jaunarekin topo egitearen poza elkartean partekatzen da. Hantxe entzuten eta aztertzen dira antzeko kontakizun eta esperientziak: Kleofasena, Simonena, besteena… eta atzo eta gaur bizitzako bidean Jesu Kristo aurkitzen duten hainbat eta hainbat gizon eta emakumerena. Posible litzateke elkarrizketa, laguntza eta babes guneak sortaraztea bila dabiltzanentzat edota, lehenago gutxi-asko fededun izanda gero, sinesmenera hurbiltzeko prest daudenentzat? Egia da, Vatikanoko II. Kontzilioaren esanetan, Elizak beti duela garbitzeko eta berritzeko premia. Baina bertan sortuak izan eta jaio ginen fededun. Berak eskaintzen digu Jesu Kristo Hitzaren, sakramentuen eta zerbitzuaren bidez eta bere hainbat seme-alaben testigantza miragarriaren bitartez. Santutasunerako deia zabaltzen digu guztioi, era askotako bokazioen bidez. Harrera eta zerbitzurako jarrerak aztertu beharko genituzke, gure errespetuaren fintasuna, bidelagun izateko eta elkarrizketa zabal baterako gaitasuna. Gaur egun ere, gure elkarteetan hartzen, partekatzen eta zabaltzen da fedea, barruan zein kanpora begira. Sarritan ikusten ditugu makalik; indartsuagoak, ugariagoak eta biziagoak nahi genituzke; hobeak izan zitezkeen. Dena den, beraiek dira, balio eta muga artean, onartzen gaituztenak eta gaur egun fedearen lekuko izaten ahalegintzen direnak. Baliabide eta tresna txiki, apal eta makalen bitartez betetzen du Jainkoak bere lana. Bere indarra ahulezian adierazten da era miragarriz. Ez dezagun ahaztu, gaurko elkartearen eta amesten dugunaren artean, benetan posible dena dagoela. Hau da, norbere testigantza eta atxikimenduaren bidez, konfiantza Jesusengan jarrita, kristau elkartea zintzoagoa eta misiolariagoa egiten lagun dezakegu. Era askotako elkarteen artean, familiak “etxeko Eliza” bezala duen garrantzia azpimarratu nahi dugu. Hor sortzen baikara bizitzara eta sinesmenera; hor doaz lantzen gure bizitzan erabakiorrak izango diren baloreak eta jarrerak. Ezinbesteko ingurua da erlijio-esnaera eta kristau sarbidea garatzeko. Lagun diezaiegun familiei beraien helburuak iristen, Elizan eta munduan duten bokazioa betetzen.\nPozik eta esker onez ikusten dugu gure kristau elkarteek eta bizitza sagaratuko taldeek gizarte honetako eta mundu guztiko pertsona eta talde behartsuenekin duten solidaritza; nola bizi eta aldarrikatzen duten bizimodu neurritsua; nola otoitz egiten duten konfiantzaz, etengabe; nola ospatzen duten fedea; nola diharduten bakearen eta adiskidetzearen alde gure artean; nola indartzen duten era guztietako boluntariotza; nola bultzatzen duten Ebanjelioan oinarritutako hezkuntza; nola jabetzen diren euren ahuleziaz eta nola arduratzen diren etorkizunaz, dei egin, sagaratu eta bidali gaituenarengan konfiantzarik galdu gabe.\nSakontzeko Itun Berritik Gure elkartasuna Aitarekin eta honen seme Jesu Kristorekin da - Joanen lehen gutuna 1, 1-4 Hasieratik zen biziaren hitza, entzun eta geure begiz ikusi duguna, begiratu eta geure eskuz ukitu duguna, iragartzen dizuegu. Izan ere, bizia agertu egin zen, ikusi egin dugu eta beronen lekuko gara; Aitarekin zegoen eta guri agertu zitzaigun betiko bizia iragartzen dizuegu. Ikusi eta entzun duguna dizuegu zuei ere iragartzen, zuek ere gurekin elkartasunean bizi zaitezten. Eta gure elkartasuna Aitarekin eta honen seme Jesu Kristorekin da. Eta gauzok idatzi, gure poza bete-betea izan dadin idazten ditugu.\nGogoeta eta elkarrizketarako 1. Zer ematen diezu kristau elkarteko kideei eta zer hartzen duzu haiengandik? 2. Zerk indartu ditzake fededunen arteko harremanak? 3. Fededunen testigantzako zein alderdi baloratzen da batez ere gaur egungo gizartean? 4. Nola bultzatu fedearen testigantza gaur egungo kulturan? 5. Nola hobetu gure kristau elkarteen gar ebanjelizatzailea?\nVatikanoko II. Kontzilioak esana â€œKomunitate hauetan, nahiz eta batzuetan txikiak eta pobreak izan edota sakabanaturik bizi, hantxe dago Kristo, honen indarrez biltzen baita Eliza, bat, santu, katoliko eta apostolikoa. Izan ere, Kristoren gorputz eta odoletik hartzeak, hartzen dugun hura izatera garamatzaâ€? (LG 26).\nPiztu da Jauna egiaz Norbere esperientzia konfirmatu, baieztatu egiten da eliz elkartean. Emaustik bueltan datozen ikasleek, hitz egin orduko, beste batzuek aurrea hartu dietela ikusten dute. Historia ez da beraiekin hasten, baina beraiek ere elkartean partekatzen eta transmitizen den historia horren atal dira. Piztua aurkitu ondoren, ikasleak misiolari bihurtzen dira, piztuera iragartzeko: Jesus bizi da eta bere bizia eman digu! Badago etorkizunik gizon-emakumeontzat! Jesusen piztuera berri onen artean onena da, itxaropen eta erantzukizun sozial guztien iturburua, fedearen eta ebanjelizatze lanaren gunea.\nEmausko bidetik era guztietako misio bieak abiatzen dira. Lehen kristau elkarteetatik zabaltzen dira misioaren bideak herrialde eta kultura guztietara. Misio hori gurera ere heldu da. Gure bokazio eta karisma desberdinekin, gu ere Jesusen piztuera iragartzera deituak gara. Gizarte eta kultur aldaketa sakonen erdian, gizakiak bere buruari eta munduari buruz duen kontzientzia aldatuz doan une honetan, aldatuz doaz sinesmenera hurbiltzeko eta Jesus Piztuari jarraitzeko erak ere. Ildo horretatik, inkulturatzeko eta txertatzeko ahalegin handia egitera deitua da Eliza, gure testigantza, norberarena eta elkarteena, fedearen gordailua leial zainduz, gaur egun eskuragarri eta sinesgarri izan dadin.\nSakontzeko Itun Berritik Piztu da Kristo - Korintoarrei lehen gutuna 15,17-21 Eta Kristo pizturik ez badago, alferrikakoa da zuen sinesmena: zeuen bekatuetan zaudete oraindik. Eta zer esanik ez, hil diren kristauak ere galduak dira. Kristorengan jarria dugun itxaropenak bizitza honetarako bakarrik balio badu, gizaki guztietan errukarrienak gara. Baina ez, piztu da Kristo hilen artetik, heriotzatik piztuko direnen aitzindari. Izan ere, heriotza gizon baten bidez etorri zen bezala, gizon baten bidez etorri zen hildakoen piztuera ere.\nGogoeta eta elkarrizketarako 1. Non egiten duzu bat bereziki Jesus piztuarekin? 2. Jesusen piztueran duzun fedeak ematen al dizu bizi-pozik? 3. Zer oihartzun du gaurko kulturan Jesu Kristo iragartzeak? Eta piztueran dugun itxaropenak? Zergatik? 4: Zer egin dezakegu fededunok gure fedearen testigantza biziagoa eman ahal izateko?\nVatikanoko II. Kontzilioak esana â€œKristoren bitartez eta Kristorengan argitzen da, honen Ebanjeliotik at larritasunez betetzen gaituen saminaren eta heriotzaren enigma. Kristo piztu egin zen, bere heriotzaz heriotza deseginez. Eta bizitza eman zigun, Semearengan seme-alaba izanik, Espirituarengan Abba! Aita! hots egin dezagunâ€? (GS 22).\nAzken azpimarrak Lukasen ebanjeliotik hartutako atalak gaurkotasun handia du, fededunon eta bizitzari zentzua eman nahian dabiltzanen eguneroko esperientziarekin lotuta baitago. Hori dela eta, norbere bizitzarako eta elkarteentzako aparteko garrantzia duten alderdi batzuk gogoratu eta azpimarratu daitezke. Ataltxo bakoitza Eliza Katolikoaren Kristau-ikasbidearen erreferentzia batekin lotuko dogu orripean, hobeto ulertu ahal izateko. 1. Fedea Norbaitengan sinestea eta konfiantza jartzea da, Berarekin topo egitea4. Emausko ikasleak adoretuz doaz Jesusekin harremanetan. Honen azalpenak (Hitzak) eta keinuak (Eukaristiak) Kristorekin barru-barruko topaketa sakonerako prestatzen gaituzte. Horrek ordura arte bizi izndakoaren zentzua aldatzen du eta aldi berri baten hasiera markatzen du.\nEliza Katolikoaren Kristau-ikasbidea 1.\nEz al genuen sutan gure bihotza? (Lk 24,32) Iru単e eta Tutera, Bilbao, Donostia eta Gasteizko Gotzainaren Pastoral Idazkia\n2. Gure fedearen erdigunea Jesus da, Jainkoaren Semea, Jainko eta gizon egiazkoa5. Idazki honen lehenengo esaldian agertu dugu, Hebrearrei egindako gutunaren aipamenaren bidez. Bera da agertzen dena, nahita egiten du topo, hainbat egoera desberdinetan. Izan ere, edozein giza esperientzia izan daiteke Harekin topo egiteko bide. 3. Fedea dohaina eta zeregina da6. Jesu Kristo eman egiten zaigu bizitzako ibilbidean, baina ez da inposatzen. Bera hartu eta berari erantzuteko aukera ematen du. Gure eskaeraren zain dago: Zaude gurekin. Fedea ez da lorpena, gure indar eta gaitasunez irabazia. Jainkoaren dohaina da. Gure borondatearen baietza eskatzen du eta salbamenera zabaltzen gaitu. 4. Fedearen muina konfiantza da7. Gure bizitza konfiantzaz gurutzatuta dago (familian, lagunengan, taldeetan, Jainkoarengan). Konfiantzarik gabe zaila da bizitzea eta gizalegez haztea. Konfiantza landu eta sortarazten duen sinesmena poz-iturri da. Gure ondoan doan Jainkoarengan konfiantza jartzetik datorren lasaitasuna ematen digu. 5. Fedea bidean agertzen zaigun Jainkoari baietza ematea da8. Jesu Kristorengan jarritako konfiantzatik dator bere hitz, keinu eta egiteekin bat egitea. Horrek Elizaren eskuetan jarriak izan dira proposatzeko, testigantzaren bidez zabaltzeko eta aldarrikatzeko. Horrela, pertsonak bere erabateko baietza ematen du fedearen obedientzian. 6. Fedeak Ebanjelioarekin bat datorren portaera eskatzen du9. Jesusei jarraitzeak, Maisuaren irudira egindako ikasleari dagozkion bizimodua, sentipenak, jarrerak eta aukerak sortarazten ditu. Piztua deskubritzeak eta Berarekin bat egiteak eragina du bizitzako arlo guztietan, pentsaeran eta portaeran, sentieran eta maitatzean. Ekintza eta iharduera eskatzen du. Lotura askaezina dago fede, esperantza eta maitasunaren artean. Bertute teologalak dira, hau da, Jainkoa dute iturburu10. 7. Fedea ziurtasunez egina da, baina iluntasunei ere aurre egin behar die11. Jesusengan sinesteak oinarriko ziurtasunak eta arrazoiak ematen ditu bizitzeko. Badakigu nortaz fidatu garen12. Baina fedearen ibilbidea zabalik dago, itxaropenez bila jarraitzeko. Jainkoarengan sinestea edo konfiantza jartzeak ez ditu zalantza edo galdera guztiak argitzen. Gizon eta emakume mistiko handien esperientziara hurbilduz gero, argi ikus dezakegu ez zaiela batere arrotz egiten erditzala, gau iluna, itsu-mustuan ibiltzea, bertan behera utzia sentitzea, gabezia bezala nabaritutako Jainkoaren esperientzia. 8. Fedea norbere esperientzia da eta, era berean, eliz esperientzia13. Jesus Piztuarekin topo egitea norbere esperientzia da eta horrek fede elkartera, Elizara garamatza beti. Behin sumatu edo asmatu ondoren, berri on bezala partekatu eta zabaldu behar da. Horregatik, ez dago kristau izaterik elkarterik gabe eta jarrera misiolaririk gabe.\nIbid. 1 eta 65. Ibid. 153-154 eta 160. 7 Ibid. 227. 8 Ibid. 143. 9 Ibid. 25 eta 2052-2053 10 Benedicto XVI.a, 2013.eko Garizumarako Mezua. 11 Eliza Katolikoaren Kristau-ikasbidea 27. 12 Ik 2 Tim 1, 12. 13 Eliza Katolikoaren Kristau-ikasbidea 26 eta 166. 6\n9. Fedea bidea da, bizitza osorakoa14. Urteak behar dira, Ebanjelioaren aberastasuna desukubritu eta bizitzeko. Bizitza honetan ezin da osotasuna lortu. Bakoitzak bere ibilbidea bete behar du, bere bokazio eta karismaren arabera. Heldu garela uste badugu, atzerapausoaren ezaugarria da. Daukagunarekin jadanik konforme egoteak konfiantza gutxi erakusten du bidean lagun egiten eta aurrera egiteko gonbita luzatzen digunarengan. Beti dugu bihotz-berritzeko beharrizana; beti dugu Jesus Piztuarekin topo egiteak ematen duen bizi-poza behin eta berriro sentitzeko premia. 10. Fedeak Jainkoaren aztarnak sumatu eta aztertzea eskatzen du, sarritan susmagaitzak direla jakinik15. Emausko ikasleek ezagutzen zituzten Liburu Santuak eta baita taldeko emakume fededunek esana ere. Gaur egun ere emakumeak dira gehienbat, gure familia eta elkarteetan Jesus bizi dela iragartzen eta aitortzen dutenak. Era berean, gure elkarteak, sarritan txikiak eta apalak izanik, edota hainbat pertsona xume dira, Jainkoaren presentziaren “fede ematen” dutenak gure munduan.\nIdazki osoa lantzeko Jainkoaren Hitza irakurriz otoitz egin Amaitzeko, Idazki honen hari nagusitzat hartu dugun testua – Lukas 24,13-35 – otoitz giroan irakurtzea proposatzen dizuegu. 1. Zer dio pasarte honek bere jatorrizko testuinguruan? Komentarioren bat edo ohar biblikoak erabili daitezke. 2. Testu honen bidez, zer esan nahi dit gaur Jainkoak? 3. Zein da nire erantzuna? Hitz egin Jainkoarekin otoitzean. 4. Zertara narama edo zer eskatzen dit Jainkoaren Hitz honek?\nIdazki hau Fedearen Urtean idaztean, hauxe izan da gure asmoa: gure esperientzia partekatu eta zuoi gauza bera egiteko gonbita luzatu, elkarrizketan aritzeko eta bidean aurrera egiteko, Jesus Piztua beti bidelagun dugula jakinik. Era berean, tresna egoki bat eskaini nahi izan dizuegu fededunon gogoeta eta eztabaidarako, eta baita bizitzaren zentzua bilatzen eta sakontzen dihardutenekin elkarrizketarako ere, hauek ere baldintzarik gebeko maitasunez maite gaituen Jainkoaren presentzia suma ahal izan dezaten. Emausko bidea norbere bizitzako bidea da. Hor ematen zaigu Jesu Kristo sumatzea, Hitzean, liturgian eta zerbitzuan azaltzen zaigun bidelaguna. Aldi hau benetan emankorra izan dadila fedea bilatzeko, sakontzeko eta esker onez bizitzeko. Iruñea eta Tutera, Bilbao, Donostia eta Gasteiz 2013ko otsailaren 13a Hausterre-eguna\n+ Frantzisko, Iruñeako Artzapezpikua eta Tuterako Gotzaina + Migel, Gasteizko Gotzaina + Jose Ignazio, Donostiako Gotzaina + Mario, Bilbaoko Gotzaina + Juan Antonio, Iruñeako Gotzain Laguntzailea\nIbid. 30 eta 33-34. Ibid. 2566.\nAURKIBIDEA Sarrera ....................................................................................................2 Herri txikira zihoazen… gertakizun guztietaz elkarrekin hizketan ............4 Jerusalemen gertatu direnak ....................................................................5 Eztabaidan… itsu zeuden eta ez zuten ezagutu ........................................7 Liburu Santuan Hartaz idatzitako guztia agertu zien................................8 Ogia zatitzean ezagutu zuten ..................................................................9 Berehala altxa eta Jerusalemera itzuli ziren ............................................11 Piztu da Jauna egiaz ..............................................................................12 Azken azpimarrak ..................................................................................13\nESET Argitaldaria Ap. 86 01080 VITORIA-GASTEIZ\nI.S.B.N.: 978-84-7167-158-5 Legezko Gordailua: VI-148/13 Maketagile: Natalia Fernández Inprimtzaile: Gráficas Irudi S.L.\nGutun pastorala 2013 euskaraz\nIruña eta Tutera, Bilbao, Donostia eta Gasteizko gotzainek Garizuma-Pazko aldirako idatzi daben Pastoral Idazkiak Emauseko bidea gaurkotzea...


Sahararen aldeko Euskal Karabanaren bilketa hasiko da urtarrilean - - Hiruka.eus\nUkberri 2014-12-29 14:05\nNuyum elkarte sopeloztarra Sahararekin elkartasunez antolatzen den XI. Euskal Karabanan lanean hasi da, Sopelako Udalak jakinarazi duenez. Eta aurreko urteetan bezala, behar-beharrezkoak diren elikagaiak eta higiene gaiak jasotzen hasiko dira: arroza, pasta, atuna, sardinak, azukrea, konpresak, eta abar. Batzen diren jaki eta gai guztiak Tindoufeko errefuxiatuen kanpamenduetan (Aljeria) dagoen saharar herriari bideratuko da. Urtarrilean zehar Uribe Kostako ikastetxeetan, enpresetan eta merkataritza guneetan produktuak jasoko dira. Edozein pertsona, enpresa eta eragilek parte har dezake. Informazio gehiagorako 695 788 185 telefonora dei dezake. Nuyum-en helburua Saharako herriari sostengua ematea da, orain 38 urte hasitako borrokarekin bat eginez. Izan ere, Saharak autodeterminaziorako eskubide osoa du, eta kanpamenduak erresistentzia baketsu eta nekaezin horren isla dira. Argazkian, udan eskualdera heldutako Saharako umeak, artxiboko irudian.


Luberri Abesbatzaren doinuek hartuko dute Madalena basilika\nInsausti eta Guerrero gaurko agerraldian.\nDonostiako Luberri Abesbatzak kontzertua emango du Maria Magdalenaren Lagunak Kultur Elkartearen eskutik Madalena basilikan. Hamar urteko ibilbidea du abesbatzak, eta Antiguo-Luberri Institutu publikoko ikasleen gurasoek osatzen dute. 60 kide ditu eta horietako 55 izango dira abesbatzaren emanaldian Errenteria-Oreretan. Junkal Guerrero andoaindarra da zuzendaria eta abesbatzaren izaera “umila” nabarmendu du gaur emanaldia aurkezteko Jose Luis Insaustirekin batera egin duen agerraldian: “Partaideek ez dute ezagutza teknikorik, abesten dute gustuko dutelako, eta esfortzu handia egiten ari dira abesbatza aurrera ateratzeko”.\nBorondate eta pasio handiarekin sortu zutela abesbatza gaineratu du, eta Errenteriakoa bezalako kontzertuak “aukera” direla egindako lan hori erakusteko esan du Guerrerok, “emanaldiak egiteko sarerik ez dagoelako normalean, eta balioa eman behar diogu maria Magdalenaren Lagunak Elkarteak eskaintzen digun espazioari”.\nEmanaldiaren barruan egungo konpositore gipuzkoarren lanak entzuteko aukera emango du Luberrik, eta Javi Busto, Iker Gonzalez, Eva Ugalde, Josu Elberdin eta Guerrero beraren obrak abestuko dituzte, horietako asko marian Iriartek pianoarekin lagunduta.\nInsaustik eta Guerrerok herritar guztiak animatu dituzte kontzertura bertaratzera, eta Guerrerok berak harago jo du, “animatu nahiko nituzke beste institutu publikoetako gurasoak abesbatzak sortu eta esperientzia hau bizitzera”.\nKontzertua, doakoa izango da eta 20:00etan hasiko da.


Hauteskunde orokorretan postaz bozkatzeko eskaera egin daiteke dagoeneko - Zarautz - Zarauzkohitza.eus\nZarauzko Hitza 2019-03-13 17:00\nApirilaren 28an, igandea, izango dira espainiar estatuko hauteskunde orokorrak. Dagoeneko egin daiteke postaz bozkatzeko eskaera, Correos bulegoetan dauden eskabide orrien bidez. Behin eskaera eginez gero, ezingo da bozkalekuan botoa eman.\nBotoa posta bidez emateko eskaera egiten dutenek apirilaren 8tik 21era bitartean jasoko dituzte eskabide orrietan zehaztutako helbidean bozkatu ahal izateko agiria eta jarraibideak, eta apirilaren 24ra arte izango dute botoa Correos bulegoetara eramateko aukera.\nBotoa postaz eman ahal izateko eskaera egiteko prozesu desberdinak daude, pertsona bakoitzaren egoeraren arabera. Hiru dira egoerarik ohikoenak: behin-behinean Arabatik, Bizkaiatik edo Gipuzkoatik kanpo, baina espainiar estatuaren barruan bizitzea; aldi baterako espainiar estatuaren mugetatik kanpo bizitzea; eta arazo fisikoren bat edo gaixotasunen bat izatea.\nEspainiar estatuaren mugen barruan bizi diren herritarren kasuan, Correos bulegoetara joan behar dute botoa emateko paperak eskatzera. NANa, pasaportea edo gidabaimena aurkeztea derrigorrezkoa da, eta originalak izan beharko dute, ez fotokopiak. Martxoaren 5etik daude eskuragarri eskabide orriak Correos bulegoetan, eta apirilaren 18an itxiko dute eskaerak egiteko epea.\nProzesu berdina jarraitu beharko dute arazo fisikoren bat edo gaixotasunen bat duten pertsonek, baina ziurtagiri bat gehiago aurkeztu beharko dute beren egoera frogatzeko. Ondoren, notario bat joango zaie etxera, beren egoera egiaztatzeko. Notarioak senide edo tutoreren bati emango dio izapideak egiteko eta botoa bidaltzeko baimena.\nEspainiatik kanpo bizi direnek bozkatzeko baimena eskatu behar dute beraien bizitokiko erregistro zibilaren bulego kontsularrean edo Espainiako Atzerri Arazoetako Ministerioaren webgunean. Horretarako, lehendabizi, ez egoiliar bezala eman behar dute izena; hau da, herrialde horretakoak ez direla erakutsi behar dute. Ondoren, baimen-ziurtagiria aurkeztu beharko dute erregistro zibilaren bulego kontsularrean edo enbaxadan. Hori eginda, beharrezko dokumentazioa bidaliko diote herritarrari egungo bizilekura, eta hautes-mahaira bidali beharko du hark dokumentazioa, bere botoarekin.


EBko COVID ziurtagiri digitala EB-EBko berriemailean sartzen da aplikazioan\nUztailaren 5etik aurrera, EBko COVID ziurtagiriaren araudi digitala aplikatzen da. Horrek esan nahi du EBko herritarrek eta egoiliarrek orain COVID ziurtagiri digitalak EB osoan igorri eta egiaztatzeko aukera izango dutela. 21 estatu kide izan ziren, baita Norvegia, Islandia eta Liechtenstein ere ziurtagiriak ematen hasi da gaurko epea baino lehen, eta EBko bost herrialde hasi dira gaur, Lotutako komunikabideak.\nEuropar Batasuneko COVID Ziurtagirien Batzordearen lana Didier Reynders komisarioak zuzendu du, Vera Jourová eta Margaritis Schinas presidenteordeekin eta Thierry Breton, Stella Kyriakides eta Ylva Johanssonekin lankidetza estuan.\nEuropar Batasuneko COVID Ziurtagiri Digitala aplikatzearekin batera, Ursula von der Leyen Batzordeko presidenteak honakoa esan zuen: “Europar Batasunak bere herritarren alde egiten du. Europako COVID ziurtagiri digitala gure herritarren osasunaren babesa lehentasunez jartzen ari den Europa ireki eta seguruaren sinboloa da.\n"Martxoan, udako oporretarako EB osorako sistema bat izango dugula agindu genuen EBko bidaia libreak eta seguruak errazteko. Orain, EBko COVID ziurtagiri digitalaren sistema martxan dagoela baieztatu dezakegu.\n"EBko estatu kideen gehiengo zabala dagoeneko sistemara konektatuta dago eta ziurtagiriak emateko eta egiaztatzeko prest daude. 200 milioi ziurtagiri baino gehiago sortu dira dagoeneko.\n"Europarrei laguntzen diegu hainbeste estimatzen duten askatasuna berreskuratzen eta hainbeste maite duten".\nEBko COVID ziurtagiri digitalaren xedea COVID-19 pandemian EBn zirkulazio librea eta segurua erraztea da. Europar guztiek dute zirkulazio askeko eskubidea, ziurtagiririk gabe ere, baina ziurtagiriak bidaiak erraztuko ditu, titularrak berrogeialdia bezalako murrizketetatik salbuesten lagunduko du.\nEBko COVID ziurtagiri digitala eskuragarri egongo da guztientzat eta honakoa izango da:\nCOVID-19 txertoa, proba eta errekuperazioa estaltzen ditu;\ndoakoa da eta EBko hizkuntza guztietan eskuragarri dago;\neskuragarri dago formatu digitalean eta paperean, eta;\nsegurua da eta digitalki sinatutako QR kodea dakar.\nArau berrien arabera, estatu kideek EBko COVID Ziurtagiri Digitala duten titularrei bidaia murrizketa osagarriak ezartzeari utzi behar diote, osasun publikoa zaintzeko beharrezkoak eta proportzionalak ez badira.\nGainera, Batzordeak 100 milioi euro mobilizatzeko konpromisoa hartu zuen Larrialdiei Laguntzeko Tresnaren arabera, estatu kideei proba merkeak eskain ditzaten laguntzeko.\nOn 17 martxoaren 2021, Europako Batzordeak EBko COVID ziurtagiria sortzeko proposamena aurkeztu zuen pandemian EBko herritarren segurtasunez zirkulazio librea errazteko. Maiatzaren 20an, legebiltzarkideek a behin-behineko akordioakt. On 1 June, sistemen bizkarrezur teknikoa, EBko atebidea, martxan jarri zen eta horrek QR kodeetan dauden segurtasun ezaugarriak egiaztatzea ahalbidetzen du. Uztailaren 1era arteko epea betetzeko, EBko eta EEEko 30 herrialde guztiak zuzenean atarira lotuta daude. Ekainaren 1etik aurrera, lehen estatu kideek ziurtagiriak ematen hasi ziren; guztira, EBko 21 herrialdek uztailaren 1era arteko epea aurreikusi zuten.\nEkainaren 14an sinadura ofiziala egin ondoren, Araudia zen ekainaren 15an argitaratua. Gaur, uztailak 1, aplikatzen da, denbora gehigarria behar duten estatu kideentzako ziurtagiriak emateko sei asteko epearekin.\nGalderak eta erantzunak (eguneratu)\nEU Digital COVID ziurtagiriaren bideoa\nEB ireki berriro\nEBko COVID ziurtagiri digitalari buruzko araudia\nGai erlazionatuak:koronabirusaEBko COVID ziurtagiri digitala


[BIDEOA] Hamar bat motor erre dira bart Abadiñon izandako sutean - Abadiño - Anboto.org\n[BIDEOA] Hamar bat motor erre dira bart Abadiñon izandako sutean\nAnboto 2020-12-22 09:15\nIbilgailuak gordetzeko erabiltzen den negozio batek su hartu du bart, 22:00ak aldera. Muntsaratzetik Mendiolarako bidean dago eremua, hormigonera parean.\nANBOTOk negozioaren jabeagaz egin du berba. Sutea gertatu zen une hartan “hamar bat baserri-motor” zeuden bertan biltegiratuta. “20:00ak inguru arte bertan egon naiz. Handik joan eta gero deitu egin didate sutea piztu dela esateko. Motorrak nituen han gordeta, baserri-motorrak. Izango ziren hamar bat-edo” esan du jabeak.\nBertan biltegiratutako motorrek ez ezik, lur-arlo berean eraikita dagoen baserri itxurako txabolak ere kalteak jasan ditu. Jabeak lanerako bulego lez erabili izan du txabola. Hain zuzen ere, suhiltzaileek uste dute toki horretan sortu dela sutea. Berogailu sistemak hartu omen du su. Egurra erretzeko sistema du berogailuak.\nSuhiltzaileak 22:00ak aldera bertaratu dira eta goizaldeko 01:00ak arte egon dira bertan sutea amatatzen eta gera zitezkeen txingar-hondarrak itzaltzen. Ertzaintzaren patruila bat eta anbulantzia bat ere bertaratu dira. Zorionez, ez da zauriturik egon.


Baranbio, hiru dorrek markatuta - Aiaraldea - Alea.eus\nBaranbio, hiru dorrek markatuta\nEstitxu Ugarte Lopez de Arkaute 2018-11-16 17:00\nAraba eta Bizkaia arteko igarobide estrategikoa izan da egun errepidearen alde banatan kokatuta dagoen herria.\nIraganaren lekuko dira garaiko Errege Bidea kontrolatzeko jauntxoek eraiki zituzten hiru dorre: Zubiate, Ziorraga eta Jauregia. Gordetzen den bakarra Jauregia dorrea da, egun erortzeko arriskuan baldin badago ere. Ugarte familia boteretsuaren bizitokia izan zen, XVIII. mendean, eta ondoren Lekanda eta Arriaga familien etxea bilakatu zen. Ondoan, burdinola garrantzitsu bat zegoen, Altube eta Berganza ibaien artean, eta hainbat irin-errota herrian.\nAipatzekoak dira, bestalde, Baranbioko auzoetan aurkitu daitezkeen baserri ikusgarriak: Jauregia dorrearen ondoan, esate baterako, El Torre izeneko baserria dago; Astobiza auzoan, berriz, Egiluz eta Miguel Anton baserriak; eta San Anton auzoan, Txape eta Lazkano-Zahar baserriak. Dena dela, Baranbioko baserri interesgarrienak Zandikualde auzoko Marabiaga eta ikertzaile askoren interesa piztu duen Presabarri etxeak dira.\nArkitekturaren gordeleku izateaz gainera, Baranbio ezaguna da, baita ere, ehunka urtetako tradizioen eta kondairen babeslekua delako.\nHala, urtero, Pospoloaren enkantea izeneko ohitura ospatzen dute herritarrek San Anton jaiaren bueltan. Pospolo baten argipean txerriaren okelagatik eta ardoagatik euren eskaintzak egiten dituzte, San Anton baselizan. Enkanteak 300 urteko historia du dagoeneko.\nKondairen atalean bada lamien inguruko bat ere, nola bestela. Berganza auzoan, Lamien Koba izeneko bat dago, eta herritarren esanetan hiru lamia bizi dira bertan. Beste kondaira batean jasotzen dutenez, aspaldi, Zuiako eta Baranbioko herritarren eta artzainen artean mugarriak zirela eta ez zirela sortzen ziren liskar eta eztabaidak konpontzeko, oilarrak eta korrikalariak jarri zituzten lehiatzen. Konponbidearen protagonisten inguruan gehiago jakin nahi izanez gero, onena litzateke Zuiara edo Baranbiora gerturatzea.\nBiztanleak: 136 (2017ko Eustaten datuen arabera).\nBitxikeria: Jose Tomas Uruñuela konpositorea eta dantza irakaslea Baranbion bizi izan zen hamar urtez; plaka batek gogoratzen du.\nKultura Aiaraldea Amurrio


Bigarren hezkuntzako ikasleak ikastetxetara itzuli dira Iparraldean - Noticias de Gipuzkoa\nBigarren hezkuntzako ikasleak ikastetxetara itzuli dira Iparraldean\nMartxoak 22an egin behar ziren udal hauteskundeen bigarren itzulia ekainak 28an egitea pentsatzen ari dira\nfrank dolosor baiona 20.05.2020 | 00:06\nIkasleek egunean bi maskara eraman behar dituzte. Argazkia: F. D.\nMaskarak nahitaez jantzi behar dituzte egunotan ikastegietara itzuli diren 11 eta 12 urteko ikasleek. Frantziako Estatuko zati handi batean bezala, Ipar Euskal Herrian ere adin horretako ehunka haur ikastetxeetara itzultzen hasi ziren joan den astelehenean. Bi hilabeteko itxialdiaren ondotik, itzulera giro berezian eta agindu berriekin egiten ari dira. "Maskarak eman, eskuak maiz garbitu eta metro bateko tartea atxiki behar dugu beti. Dena ongi doa baina beldur piska bat izan dut etxetik atera baino lehen" dio Naiara hendaiarrak. Ioritz saratarraren hitzetan neurriak aspergarriak dira lagunekin ezin delako jolastu: "Egun normalak nahiago ditut". Ziburuko Piarres Larzabal kolegioko ikasleak dira biak. Seaskaren ikastetxe honetan, 11 eta 12 urte dituzten 190 ikasleetatik 40 baizik ez dira ikasgeletara itzuli. "Zailtasun handiena da beste molde batean lan egin behar dugula" dio Edurne Manterola zuzendariak.\nMaskara soinetik kendu gabe azpimarratzen du ezin dutela lanean hasi lehen bezala. "Ezin ditugu betiko ikasgaiak berriz hartu. Dena bat- batean utzi behar izan genuen. Betiko ikastegia baino harrera gunea egiten dugu. Haurrak hona datoz eta beren gurasoak lanera itzultzen ahal dira. Irakasleen herena falta da baina baldintza hoberenak eskain-tzen saiatzen gara". Irakasleek hamabost ikasleko taldeak osatu behar izan dituzte eta etxean gelditu direnei lanak banatu eta zuzendu behar dizkiete ere. Ohiko klaseak baino, gogoetak eta eztabaidak antolatzen dituzte bi hilabeteko itxialdia nola iragan duten aipatu eta hedabideen ekarpenak aztertzeko. "Goxotasuna eman nahi diegu ba-tzuek hurbilekoak galdu dituzte eta. Ez COVID-19gatik baina ezin dute ohiko elizkizunik edo familien ba-tzarrik egin eta hori oso gogorra da nerabeentzat". Egunero ikasleek eskolara bi maskara eraman behar dituztela eta, FSU sindikatuak deitoratu du babes horiek ez dituela hezkuntza sailak hornitzen. Joan den astean, lehen hezkuntzako guneek ateak zabaldu zituztenetik irakasleek diote ahal bezala lan egiten dutela oso zaila baitzaie ume txikiei babes neurriak aplikaraztea. Ipar Euskal Herrian ez baina Fran-tziako zenbait gunetan gaitza beti hedatzen ari denez, zenbait eskola hetsi behar izan dituzte Charente, Bretainia edo Nizan, adibidez.\nUdal hauteskundeak Martxoaren 22an egin behar zen herriko bozen bigarren itzulia ekainaren 28an egitea aztertzen ari dira. Zientzialarien batzordea eta Frantziako Senatuko presidente eskuindarra horren alde agertu ziren atzo. Ipar Euskal Herrian bigarren itzulia ospatu behar da oraindik Baiona, Miarri-tze, Hendaia, Maule eta Senpere bezalako 18 udaletan. Hauteskunde horien ondotik, Hirigune Elkargoa osoki berrituko litzateke ere. Martxoaren 15ean udal hauteskundeen lehen itzulia nahasmen handiaren erdian ospatu zen. Absten-tzio handia izan zen Gobernuak bezperan iragarri baitzuen itxialdia bozen biharamunean hasiko zela.\nIrunek maskarak erosteko dirulaguntzak abiatuko ditu.


Liburu honek Gabon kanta ezagunenak biltzen ditu. Olentzero da haietako gehienen protagonista. Letra ulerterraza erabili dugu orrialdeotan, eta estilo klasikoko ilustrazioz apaindu ditugu. Gainera, liburuak CD bat ere badakar. Haurrek kanten letra eta melodia ikasi eta nahi beste abestu ditzaten!\nBilduma: Olentzero eta haurrentzako kantak\nKoadernaketa: Cartoe plastikozko estaldura eta moztu die-CD, interior laminatuzko kartoia


Artistak - DEUSTO EXPO CENTER\nHany Mostafa kairoko 41 urteko artista da eta lan honen sortzailea. Tenplua 100 aldiz baino gehiagotan bisitatu zuen xehetasun guztiak ikusteko eta erreplika honetan harrapatzeko. Zortzi urte behar izan ziren eraikitzeko zortzi artisau laguntzaileren laguntzarekin.\n24 herrialde baino gehiago eta nazioarteko erakusketak bisitatu ondoren zuntzez egindako zuntzekin egindako eskultura lanekin, 2006an lurreratu zen Italiako hegoaldeko nazioarteko azokan. Milaka lagunek ikusteko interesa zuten lan kolosalak ikusita, bereak sortzea erabaki zuen eta milaka lagun Egiptora beste hiri batzuetan bisitatzeko aukera eman zuen.\nEgiptora jaio zen tenplu nagusiak bisitatu zituen inspirazio bila. Abu Simbel-en Ramses tenplua birsortzea aukeratu zuen Egiptoko historia eta turismoarentzako garrantziagatik. Barruan, Qadesh-eko guduaren aisialdia dago, hititen aurka 1600 urte inguruan burutu zen gudua. eta horrek historiako lehen bake ituna ekarri zuen. Erliebe txikia da, konplexua eta zabala izateaz gain, tenpluaren barruan egoteaz gain, ezin da argazkirik atera; horregatik, Hanyek tenplura (gobernuaren baimenarekin) 100 aldiz baino gehiago sartu behar izan zuen eta zati bakoitza marraztu.\nInongo gobernu edo kanpo erakunderen laguntzarik gabe, 8 urtez aritu zen aisialdian, baita utzitako jabetza bakarra, bere autoa saltzen ere, museo kolosala eramateko kostua ordaindu ahal izateko. 2011n 6 metroko altuera eta 23 metroko sakonera duen eskultura kolosala amaitu zuen eta 2012an Portugalera bidaiatu zuen erakusketak non zeuden ikusgai.\nHasieran ate guztiak itxita aurkitu zituen, baina luxuzko herrialdearen iparraldean nazioarteko erakusketa batean stand txiki bat egin ondoren, denek bere museo itineranteari buruz hitz egin zuen.\nNefertari tenpluaren fatxadaren aisialdia ere biltzen du museoak, eta horretarako 12 hilabete behar izan ziren. Kasu honetan fatxada bakarrik erreproduzitu zuen, eskailerak dituen tenplua izanik, ezin da haren erreprodukzioa bisita segururako egin.


Gipuzkoako baritono eta konpositorea. Errenterian jaio zen 1863an eta Donostia hil zen 1947an.\nBere oinarrizko ezagutza musikalak osabaren eskutik jaso zituen, Ignacio Tabuyo, Donostiako Easonense Orfeoiaren zuzendari izan zena. Geroago, Madrilera joan zen batxilergo ikasketak eta aurrerago arkitektura ikasketak egitera. Aldiz, Napoleone Verger baritonoa ezagutu zuenean bere etorkizun profesionala aldatu eta musika munduan murgiltzea erabaki zuen. Ondorioz, Padua eta Milanera bidaiatu zuen Antonio Selvarekin ikasi zuelarik.\nBere estreinaldi profesionala 1888an egin zuen La favorita de Donizetti obrarekin.\nBaritono gisa Brescian, Veronan, Venezian, Erroman, Madrilgo Errege Antzokian, Bartzelonako Lizeoan eta Buenos Airesko Colon Antzokian abestu zuen, Aida, El trovador, Verdiren. Un ballo in maschera eta Bizeten Carmen moduko izenburuak.\nBere antzezlan aipagarrienen artean, Lohengrin go Errege Antzokian Julian Gayarrerekin izan zuen parte-hartzea, Buenos Airesko Colon Antzokian Carusorekin batera eginikoa eta Arrietaren Gloria a Gayarre Kantataren estreinaldia daude. Azken hau, abeslari nafarraren homenez eginiko 1890ko omenaldirako konposatu zen.\nEszenatokiak utzi zituenean, irakaskuntzari ekin zion eta kantu-irakasle izan zen Madrilgo Kontserbatiorioan.


1945 - 2015. Totalitarismoaren aurka: ¡Gora Euzkadi Askatuta! 1945 - 2015. Totalitarismoaren aurka: ¡Gora Euzkadi Askatuta!\nHome Gizartea Politika 1945 – 2015. Totalitarismoaren aurka: ¡Gora Euzkadi Askatuta!\n1945 – 2015. Totalitarismoaren aurka: ¡Gora Euzkadi Askatuta!\nApi 20, 2015\n“Gudariak, gure lurraldetik urrun gaude Euzkadigatik faszismoari aurre egiten. Gora Euzkadi Askatuta!”,\nMartinez kapitaina, sozialista bat, bataila aurretiko erretolikan\nPasa den asteburuan, 2. Mundu Herrako azken egunetako Point de Grave batailaren 75.urteurrenaren oroimen ekintzak egin dira. Bataila haretan talde batek parte hartu zuen, Gernika Batailoia, zeinek Ikurrina batailoilaren parte bezala zuen.\n2. Mundu Gerran, euskaldunek talde propioekin borrokatzeko saiakeren hainbat historio daude. Ez zen erreza izan, baina azkenean, ia azken minutuan, lortu zen. Euskomedian Juan Carlos Jiménez de Aberasturi Cortaren lan oso interesgarria aurki dezakezue, “Los vascos en la II Guerra Mundial: De la derrota a la esperanza” (Euskaldunak 2. Mundu Gerran: porrotetik esperantzara). Honetan, anti-faszismo borrokan euskal nazionalistak eta errepublikarrak lehen lerroan egon ziren momentu guztiak deskribatzen dira. Irakurtzeak merezi du.\nPazifikoko Gerran zehar zabaldu zen erregimen totalitario horien aurka borrokatzeko esfortsua. Munduko parte horretan borrokatu zuten euskaldun horiek historia batzuk bildu izan ditugu gure webgunean. Hemingway idazleak eta bere lagun pelotariek Kuban izandako joan-etorriak ere kontatu izan ditugu. Edota euskal mugalarien lana, eroritako pilotoak edo jarraituak ziren juduak Red Cométetik babesteko egindako lana.\nBaina berriaren harira bueltatuz, asteburu honetan, Frantziako Askatasunean eta Totalitarismoaren aukako borrokan parte hartu zuten euskaldun guzti horiek ohore handienetik omendu dira. 12 “Croix de Guerre”, Frantziak, berarekin bat egin duten kanpoko indar militarrei ematen dien domina, hauen ekintza heroikoak antzemantzeko. Domina honekin, Ikurrina ere omendu zen.\nJean Claude Larrondo historiagileak azaltzen duen bezala, De Gaulle Jeneralak Gernika Batailoiaren aurrean esandako hitzek eta egindako keinuek, Franco, Hitler eta Mussoliniren atzetik jausiko dela zioten.\n1945eko apirilak 22 igandean, de Gaulle jenerala Grayaneko aerodromoan lurreratzen zen, Mendebaldeko Frantziar Indarren komandantearekin batera, Larminat jenerala; Milleret koronelaren aginte postura joan eta tropak ikuskatu zituen; euskal banderaren aurrean gelditu eta agur luze bat egin zuen; geroago Kepa Ordoki deklaratu zuen «Komandante Frantziak inoiz ez du ahaztuko euskaldunek lurralde hau askatzeko egindako esfortsu eta sufrimenduak inoiz ez ditu ahaztuko». Gerrako hamabi gurutzek saritu zituzten euskal soldaduak.\nDe Gaulle Ikurriña militarki agurtzen Point de Grave bataila eta gero\nZoritxarrez, errealitatea ezberdina izan zen eta Aliatuek egindako proposamenak ahaztu egin ziren eta realpolitikek ezkutatuta.\nSud Ouest egunkariak, momentu historiko hari eta urteurren honetan egindako ekintzei buruzko artikulua argitaratu du.\nDeia egunkariak, Iñaki Goioganak sinatutako artikulua argitaratu du eta hau ere bildu izan dugu, honetan, bere “Euskaldunen Historiak” seriearen barruan, momentu historiko hura kontatzen da.\nNaiek, Batailoi honetako bizirik dirauen azken pertsonaren hitzen bideo bat biltzen du, eta honetan borrokaren arrazoiak azaltzen ditu.\nGainera, hiru bideo partekatzen digutu. Lehen biak, omenaldiko momentu berezi birekin. Euskal ereserkiaren eta Eusko Gudariak abestiaren interpretazioa. Azken hau, Lehendakariak berak txistu eta tambolinarekin interpretatua.\nHirugarrena, Frantzia Askeko frantziarrek 1945ean bataila honi buruz eginiko bideoa da.\nSud Ouest – 2015/4/18 – Frantzia\n«Partis loin de chez eux pour défendre la démocratie»\nEt l’ikurriña fut décoré de la Croix de guerre. Nous sommes le 22 avril 1945. Le général de Gaulle passe en revue les soldats qui se sont distingués, quelques jours plus tôt, dans la libération de la Pointe de Grave, en Gironde. Parmi eux se trouvent les hommes du bataillon Gernika. Une unité uniquement constituée de Basques du sud de la Bidassoa.\n(Jarraitu – harpidetza eginez gero) (textuaren itzulpen automatikoa artikuluaren amaieran)\nDeia – 2015/4/11 – Euskadi\nHurrengo asteartean, 14ean, Medoc batailaren 70 urte beteko dira, 2. Mundu Gerrako azkenetako bat, eta Gernika batailoilak parte hartu zuena, euskal gudariek osotutako talde militarra. Gataska mundialaren aste gutxira, Medoc, Burdeos eta Atlantiko artean dagoen herriaren askatasunean euskal parte hartzeak, euskaldunek gerran egindako esfortsuaren gailur bezala kontsideratu daiteke.\nIturria: Irekia – Eusko Jaurlaritza – Gobierno Vasco\nSud Ouest informazioaren textua\n“Etxe urrun joan da demokrazia defendatzeko”\nGernikako batailoiak, Bordeleko portuko askapenean parte hartu zuenak, Girondik gaur ospatuko du.\nIkurriña “Croix de Guerre” dekoratuta zegoen. 1945eko apirilaren 22an gaude. General de Gaulle-k egun batzuk lehenago bereizten zituen soldaduek, Pointe de Grave, Gironde-en askapenean, berrikusten dituzte. Horien artean, Gernik batailoiko gizonak dira. Bidasoako hegoaldeko euskaldunek osatzen duten unitatea.\nHeroismo hau ohiz kanpokoa izan da. Baina gaur! hirurogeita hamar urte geroago, Vendays-Montalivet udalerrian ospatuko den ekitaldia, Médocen. Iñigo Urkullu Euskal Autonomia Erkidegoko presidenteak eta Alain Rousset-ek Akitania eskualdean duen partaideek lore-koro bat jarriko dute, euskal bandera eta Frantziako banderak igoko dituzte eta Gernikako haritz-hazia landatuko dute.\n200 euskal boluntario\nEusko Jaurlaritza erbestean Espainiako demokraziaren sorrera arte, 1939an abian jarri zen ekintza deitzeko. “Askok behatzaile gisa jardun zuten, espioitza sareetan edo mugalarietan, zauritutako borrokalariak desagerrarazteko”, adierazi du Jean-Claude Larronde, “El Batallón Gernika” (Ediciones Bidasoa, 1995) egilea.\n1944ko udazkenean, konpromiso honek mugarri berri bat lortu du. Komandante Kepa Ordoki, Irunen jaiotzez, 200 gizon biltzen ditu. Orduan bere armadak bildu zituen Sauveterre-de-Béarnen. “% 40 GUDARI (soldadu) ohiak ziren Gerra Zibilean”, adierazi du historialariak, “frankismoaren Espainian ihes egin zuten gainerako errefuxiatu gazteak”. Magrebeko aldeetako borrokalari nagusiak kudeatzen ikasi dute Black Africa, Carnot Brigadan integratuta.\nPointe de Grave-ko gudua 1945eko apirilaren 14an hasten da. Gironako hiriburua 1944ko abuztuan askatzen bada, Alemaniako erresistentzia-zentroak dunari atxikitzen dio. Ia 4.000 gazte naziek, heriotzari aurre egiteko prest. “Bordelek askatasunaren poztasuna eta askatasunaren beldurra uztartzen ditu”, dio De Gaulle Generalak.\nBorroka sei egun iraun zuen. Bonbardaketa aliatuek babestuta, brigada aurkaria bikoiztu egin da. Bost Gudari maniobrak hil ziren eta hogeita bost zauritu ariketa eta leherketetan.\n1945eko apirilaren 20an, Jacques Lemoine, “Sud Ouest” sortzailearen argitaratzailea, erliebe handiz hasten da. “Bordeleko portua askatua da”, idatzi zuen. “Frankoak ez ditu ahaztu gure lurrak askatzeko euskaldunek egindako ahalegin eta sakrifizioak”, esan zuen Charles de Gaulleek.\n“Horren ondoren, frustrazioa izan zen, esan zuen Jean-Claude Larronde, etxetik urrun borrokatu zuten, demokrazia defendatzeko, batzuek ez dut ulertzen, trukean, Frantziak ez duela frankismoaren erregimena ezabatzen laguntzen, hau traizio gisa bizi zen. “Geroago, José Antonio Aguirre lehendakaria, esan zuen:” Bizilagun bat sua piztuta dagoenean, ez da erreskatatzea “.\nPrevious articleMemoria Bizia. Euskaldunen “memoria” defendatzeko proiektua\nNext articleGernikako Bonbardaketa. Ontasuna gehiago nabarmentzen da txarkeriarik beltzenaren erdian\nAkelarre. Netflixen arrakasta bihurtu den filmaren atzean dagoen benetako historioa.


Harrotasuna eta aurrejuzguak | Iritzia | Berria\nWhatsappez jasotako mezuak Guillem d'Efakek (1930-1995) kontatzen zuen anekdota dakar. Abeslari mallorcarra Ekuatore Ginean jaio zen, guardia zibil kolonial baten seme. Hiru urte zituenean, aitak haurra bere herrira, Manacorrera, ekarri zuen, ama Rio Munin utzita. D'Efak beltza zen, Manacorreko lehenengoa bertakoen arabera. Eta pasadizoa. Jatetxean, zerbitzaria gaztelaniaz zuzendu zaio gizonari, eta abeslariaren katalan garbiko erantzuna entzundakoan, harriduraz, «Aizak, uste nian beltza hintzela!», bota dio hizkuntza berean. Aurreiritziak eta irrazionaltasuna.\nBigarren istorioa posta elektronikoz jaso dut. Aztoratua azaldu dit trantzea lagunak. Maistra dabil Iruñeko Sanduzelai, gaztelaniazko San Jorge, auzoko A ereduko eskola publikoan. Halako batean, jolastokian dela, 6 urte inguruko haur bati nongoa ote den galdetu dio. Azken hitza ahoskatzearekin batera damu zaio galdera ezegokia egin izana, are gehiago neskatoaren erantzuna jasotakoan: «Nongoa naizen? San Jorgekoa!». Txikiaren aurpegiak hitzik gabeko mezu argia helarazi dio, «Tuntuna haiz, edo?», eta horrela sentitu da. Jakin badakit laguna profesional saiatua dela eta sutsu jarduten duela bere aurreiritziak ezabatzeko lanetan. Neskatoa beltz-beltza da, 30 hizkuntza entzuten ahal diren eskolako ikaslea. Euskara, gelako saioan baino ez.\nTwitterren bidez ezagutu dut aurten, azkenean ere, Sanduzelai auzoan institutu bat izanen dela, D eredukoa. Harrigarriki, kezka iturri izan da berria eskola inklusiboaren aldeko militante batzuendako. Horien iritziz, A ereduko institutuez inguraturiko auzoan euskarazko eredua besterik ez eskaintzea akats tamalgarria da, hartutako erabakiak eskolaren aniztasunaren, inklusioaren eta elkarbizitzaren kontra eginen duelakoan. Baiki, zaila izaten da maiz aurrejuzguen motxilaren zama arintzea, nahiz eta, ustez, eginbide horretan kartsu aritu.


DE PROFUNDIS euskera | ORTZAI\nOscar Wildek idatzitako azkenengo prosa, bere maitalea izan zen Lord Alfred Douglasekiko maite-harremanaren ezaguera publikoak sortutako iskanbilagatik bi urte zigorturik eman zueneko Reading espetxetik Alfred Douglas berari bidalitako guttuna.\nGiza harremanen eta gizartearen itxurakeriaren erretratu desengainatua… eta aldi berean, itxaropentsu azaltzen den bizitzaren, Naturaren, egiaren eta itxurakeria horren gogoz bestera dirauen edertasunaren erretratua. Maitasunaren inguruko dokumentu ezinbestea.\n“Ez dut inoiz Oskar Wilde pertsonaia gisa eszenatokian jo nahi izan, ez dut bere gaixotasuna -espetxean igaro zituen bi urte horietan garatutakoa- edota bere nekea taularatu nahi izan. De Profundis honekin beti neure burua bere abotsari eman eta hala tresna hutsa bihurtu nahi izan dut; bere sentimenduak, emoziak eta pentsamenduak atera daitezen, bere arimatik atera ziren moduan, guttun hau idatzi zuen garai hartako baldintza fisikoak alde batera utzita. Eta berak bizi izandakoa, hemen gurekin partekatzen duena, ohoratzen saiatu naiz”.\nIDAZLEA Oscar Wilde\nZUZENDARIA / JOKALARIA Iker Ortiz de Zarate


Psoriasia, iletsu taldea - Psorilax\nGaixotasunaren garapena alda daiteke isolatu plaka batzuk, barne porrota osoa scalp. Horrez gain, aurrera egin ahala, gehiago psoriasia aurpegian, inplikatuz azala, kopeta, zabaltzeko atzera, lepoa eta belarriak.\nArabera, estatistika, ikerketa, psoriasia eragiten buruz 5.7 milioi egoiliarren eta mundu osoko, gutxi gorabehera biztanleen% 4 honekin desatsegina dermatological patologia. Lokalizazio prozesua desberdina da, baina, askotan, scalp da bakarrik gorputzaren area non psoriasia sintomak (tipikoa baino gehiago 50% klinikoa kasu).\nPsoriasia arrazoiak scalp\nJatorria eta arrazoiak ile psoriasia, beste mota gaixotasuna ez da guztiz argitzeko. Arabera, American Academy of dermatologia, debuta patologikoa prozesua gertatzen delako urratzen funtzionamendua, giza immunitate-sistema.\nArabera teoria, gorputz gaixo gertatzen autoimmune prozesu horretan, ehunen azala kontzentrazioa handitzen du T linfozitoak — zelulak jokatu duten paper garrantzitsua immunitate-erantzuna. Beren metaketa emaitzak etengabeko hantura-prozesua, hau da, manifiesta loditzeko azala eta itxura scaly formazio.\nErreferentzia! Autoimmune prozesu bat da, fenomeno horrek pertsona baten immunitate-sistema eragiten gorputzari kalte, ez babestea da.\nOkerraren immunitate-sistemaren funtzionamendu eragindako zenbaki bat abiarazle, ez zuzenean eragiten gaixotasuna, baina ez du balio jakin bat. Atzeko arrazoiak psoriasia scalp honako hauek dira:\nHerentziaren paper garrantzitsua jokatzen du kate garapen-prozesu patologiko: jotzen da arriskua agerpena psoriasia nabarmen handitzen presentzia gaixotasuna, gutxienez erlatiboa itxi. Adierazpen hau ez da guztiek onartu espezialistak da, eta oraindik ere eztabaidatzen ari dira.\nEstresa. Esperientzia emozionala indartzeko immunitate-sistema disfuntzio hori manifestuak bera bat gehiago larria jakina, psoriasia, bai bere debuta banaketa.\nDrogen erabilera. Uste da sendagai batzuk eragina garapen-prozesuan; bereziki, buruz berri alboko efektua indomethacin. Da, droga nonsteroidal, anti-hanturazko agente (NSAID) eta gomendatzen da tratamendua artritisa. Gainera, salatu probokazio patologia quinidine, zein da erabiltzen kardiologia, antiarrhythmic droga.\nBeste faktore ekar dezake garapena patologia predisposed pertsona: erredurak, lesioak mota ezberdinak, eztarriko mina eta beste.\nDiagnostikoa ile psoriasia\nPertsona erabakia medikuarengana joateko, askotan, larritasunaren araberakoa sintomak: gaixo batzuk dira lotsatu bere gaixotasuna edo, besterik gabe, ez dute sentitu behar zure denbora alferrik ostatu mediku-erakunde, batez ere, sintomak epelak.\nAdituek biziki gomendatzen dermatologoa kontsultatu bada rash bat edozein leku eta edozein unetan. Tratamendua normalean araberakoa kausa lesioak, beraz, beharra puntuala eta zehatza diagnostikoa, nahiz eta sintomak prozesu patologiko ahula da.\nKasu askotan, psoriasia scalp da diagnostikatu fisikoaren azterketa, azterketa mediku historia eta gaixoaren bizitza. Espezialista gai gaixotasuna diagnostikatzeko, besterik gabe, ikasten rash. Egoera batzuetan, gomendagarria da odol-test bat eta biopsia egiteko diagnostiko diferentziala beste azaleko gaixotasunak (dermatitis, ekzema, etab.).\nNahiz errepikatze psoriasia gerta daiteke, aldian-aldian, normalean patologia ez da jotzen larriak — garrantzitsua da jarraitu aholku mediko eta denbora bilatzeko beharrezko tratamendua.\nSintomak eta lehen seinaleak psoriasia buruan\nIle psoriasia askotan epela du ikastaroa, eta ia-ia ikusezina. Seinaleak psoriasia burua banakako, eta, beraz, paziente batzuk garatu ahal izango larria progresio gaixotasuna, eta horrek, besteak beste, ultzerak eta iraupen luzeko gaixotasunak. Bizia azkura eragiten lo nahasteak, eta bat zakarra scratching eramaten infekzioa, azala eta ile-galera.\nNola ez psoriasia burua? Maila apur bat gaixotasuna da hain larria, adierazpen: ez zen sotil puntu bat rash, ia ez kausa gaixoaren edozein ondoeza.\nModeratua eta larria graduko honako sintomak eta zeinuak gaixotasuna:\nRocky, irregularra orban gorri-morea ñabardura.\nAgertzen flaking, antza dandruff.\nEta erretzea mina arloan rash.\nOdoljarioa gertatzen scratching edo kendu malutak.\nAldi baterako ile-galera.\nBada, gaixoaren historia du, psoriasia buruan eta gainetik batzuk sintomak, hau da, arrazoia re-tratamendua dermatologoa.\nMesedez, kontuan izan! Berez, psoriasia ez du eragin ile-galera; hau eramaten bizia scratching, batera estresa. Ile hazkunde curriculumak garbiketa ondoren.\nEtapa ile psoriasia\nPatologikoa prozesua gertatzen da, berez eta olatuak, barne igarotzea hainbat fase gaixotasuna:\nFase progresio. Ikusitako gaixotasunaren agerpena edo bere errepikapena. Gertatzen da, itxura forma berriak lesioak azalean, eta horrek, agian, elkarrekin batzea, bat osatuz zabalagoa inplikazioa azala prozesu patologiko. On psoriatic lesioak ikusten da peeling.\nFase kontserbazioa. Etapa hau dakar segurtasuna prozesua, hala ere, berri lesioak ez da gehiago ikusten. Aldi honetan zehar, "kamustu" hazkunde plaka eta ez da markatu rim inguruan dermal elementu. Fase honetan, normalean, adierazle gisa balio behar bezala parekatzen tratamendua.\nFase erregresio. Ikusi bolumena gutxitzea prezipitazioa eta arabera zehaztuko da eraginkortasuna terapia. Etapa honetan bereizten da itxura rim Voronov — azalaren tolesturak inguruan psoriatic plaka. Aldi berean, peeling, pixkanaka-pixkanaka desagertzen da, eta leku baten plaka osatzen ahal zurixka lekuak.\nTratamendu psoriasia scalp\nNola psoriasia tratatzeko buruan? Lehen defentsa lerro bat da, terapia hau da, aplikatu zuzenean azalaren gainean: medicated xanpuak, kremak, gelak, olioak, pomadak eta Xaboiak.\nArtean OTC drogak, onartutako Kudeaketa osasun ikuskaritza atzean kalitatea elikagaien eta sendagaien (FDA), ezagunenak dira:\nFuntsak oinarri hartuta azido salicylic. Salicylic azido anti-hanturazko ekintza, eraginkortasunez kendu ahul kanpoko geruza eta leungarriak azala. Arazotxo da, tokiko narritadura eta ahuldu ile horrek eramaten hausturarik.\nIkatza tar. Eragina oinarritzen da motelduz hazkundea larruazaleko zelulak berreskuratu normal baten itxura. Erretxina murrizten ere azkura eta hantura.\nKasu batzuetan, psoriasia buruan tratamendua da lortzean injekzio bat steroid bat, anti-hanturazko drogak patologikoa arlo azala. Askotan, hala nola, tratamendua da garrantzitsua denean epelak gaixotasunaren ikastaroa.\nAurkako borrokan psoriasia scalp laguntzen phototherapy, zein erabiltzen laser eta beste argi-iturri. Adibidez, excimer laser zentratzen intentsitate handiko erradiazio kaltetutako guneak; eta saihestu behar bere harremanetan azala osasuntsu. Erradiazio ultramore tratatzeko erabiltzen da bakarrik scalp. Kasuan labur bat haircut gomendatzen dira, besterik gabe, get out denbora epe labur baten pean natural eguzki-argia.\nIkastaroa gaixotasuna eta prebentzioa\nZoritxarrez, kausazko terapia (hau da, tratamendu zuzendutako gaixotasunaren kausa) ez da existitzen. Hala ere, sintomatikoa tratatzeko eta fisioterapia aukera ematen kentzeko nahigabeko seinaleak gaixotasuna, kontrolatzeko errepikatzen pasarteak eta berrerortzeen saihesteko psoriasia.\nGaixotasunaren kasu gehienetan, aldeko eta eramaten arazo larriak. Aldi berean, luze-zutik psoriasia buruan etorrerak "freskoa" froga da arrazoia tratamendu medikoa erakunde.\nUne honetan delako ikerketa zientifikoa ez dela izan ezartzen duen kausa gaixotasun eta disfuntzio immunitate-sistema, Oro har, garapena saihesteko psoriasia predisposed gizabanako zaila da. Espezialistak ez dute argi galderaren erantzuna nola sendatzeko psoriasia buru gainean. Aldi berean, sintomatikoa tratatzeko aukera ematen saihesteko zabaldu eta progresio prozesua.\nJende pairatzeko psoriasia scalp erabilera egin ahal izango da zenbait jarraibide eta aholku, eta hori gertatzen dela eta berrerortzeen prebentzio-baldintza:\nBerehala aholkularitza bilatu dermatologoa eta lortzeko beharrezko tratamendua. Ukendu edo ahozko drogak baimendu ez bakarrik saihesteko aurrerapen gaixotasuna, baina, era berean, bizi-kalitatea hobetzeko, murrizteko rashes eta azkura.\nTratatzeko scalp biguna: saihestu kementsu garbitzen eta orrazten ilea, eta hau eragin dezake haustura eta ile-galera.\nSaihestu scratching. Marratu eragin dezake garapena hemorragia eta, seguru asko, infekzioa.\nJarri harremanetan zure aholkulari edo batu laguntza-talde bat bada, itxura sentitzen etengabeko ondoeza psikologikoa.\nPuntuala hezetasuna mota bat da, herri-metodoa. Ez da tratamendu psoriasia, baina ez da egoera hobetzeko eta itxura azala.\nSaihestu ezagutzen abiarazle. Zehaztu zer askotan azkar zabaltzen den momentua berrerortzeen eta saiatu ez utzi faktore horiek zure bizitza.


futurismoa | Pernan Goñi\nTag Archives: futurismoa\nAbangoardia artistikoen historia (1). Inpresionismotik Futurismora\nPosted on March 22, 2010 by pernangoni\tAbangoardia artistikoen historia. Inpresionismotik Futurismora\nOharra: Testu honek nire eritziak jasotzen ditu. Datuak kontrastatu ditut, hala ere, “ibilbidea” nire kabuz egin dut.\nWilliam Turner (1775-1851) impresionismaoren aintzindaria izan zen. Turner pintore ingelesaren koadroak ikusirik, argiaren protagonismoaz jabetu gara. Bere itsasontzietako koadroetan, zeruaren koloreak, sua, itsasoa, kea, eta halakoen egiturek, inpresionismoaren aitzindariaren aurrean gaudela azaltzen digute. Sinbolikoki ere, atoiontzi “berri” batek belaontzi (zahar) bat eramanez, aro modernoa aldarrikatzen du.\nArgazkigintzaren etorrera oso garrantzitsua da arte modernoaren iraultza ulertzeko. Kontutan hartu behar dugu ordura arteko pintore askoren diru-iturri nagusienetako bat izan zela erretratuak egitearena. Bai pertsonena, eta bai etxeena (paisaiak), bezeroaren “jabegoa” islatzeko, “Finka hau ere nirea da” esanez egongelan azaltzeko gonbidatuei, harrotasunez. Erretratuaren kasuan, errenazimenduan eta barrokoan erregeenak eta nobleziarenak baziren ere (pentsa dezagun, adibidez, Velazquezen “Meninas” koadroari buruz), beranduago, XVIII. mendean, pixkanaka pixkanaka, burgesek ere beraien eta beraien familien erretratuak eskatzen hasi zizkien pintoreei (Sorolla, esaterako). Testuinguru honetan, argazkigintzak erretratu merkeagoak eta epe laburrean egingarriak ekartzen ditu. Pintoreek, orduan, hiru aukera zeuzkaten: beti bezala jarraitu (dekadentzia, pixkanaka pixkanaka), argazkilari bihurtu (askok hori egin zuten) olioak eta pintzelak eta kaballetea, daguerrotipoa eta tripodearen ordez aldatuz; ala pintore jarraitu, baina erretratuak eta naturari kopiak egiteari utziz.\nHirugarren talde hau da interesgarriena. Argazkigintzak egiten badu orain kopia mekaniko eta merkeak, zer egin dezake pintoreak? Argiaren kontzeptu berri hau, irudia osatzen duen lehengaia bezala, aztertu nahi izan zuten, estudioa utziz eta kanpoan pintatuz… argia bera. Hala sortu zen Inpresionismoa. Arratsalde batean, katedral bera 10 aldiz (edo gehiago) pintatu ahal zuen pintore inpresionista batek, bere kaballetea mugitu gabe. Artelan hauek esan nahi dutena da: katedral bera izan daiteke, baina argia aldatu ahala, ikusten dudana aldatzen da, eta nik ikusten dudana pintatzen dut, aldioro.\nArtearen historia beti etapak, mugimenduak, eta aurreko artisten lorpenak ezagutuz, aurrerapausoez osatu da, nahiz eta batzutan, pausu horiek, itxuraz, atzerakoak izan.\nPrerrafaelitak, pintore talde berezi bat izan zen. Erdi aroan bezala bizi eta pintatzen hasi ziren. Beraien koadroak eszena erromantikoak islatzen dituzte, beraien emazteak, neskalagunak edo beraiek ere erretratatuz, eszena historiko eta mitologikoetan.\nEuropan I gerra mundiala hasi zen eta honek erabat eragin zuen arte historiaren bilakaeran. Gerra era gordinean pairatu zituzten artistek, nazismoaren kontrako alemaniarrek esate baterako, Espresionismoa landu zuten. Estilo oso gogorra, beraien gizartearen egoeraren isla.\nBitartean, Italian, beste joera sortu zen, Futurismoa. Artista futurista asko, berriz, bolondres joan ziren gerrara. Garai berriak zirela eta elektrizitatea, kotxeen habiadura, mekanika, iraultza, biolentzia, bonbak eta gerra miresten zuten. XX. mendeko modernitatea zela aldarrikatzen zuten. Beraien manifestu baten slogan esanguratsua: “Automobil bat, orroka metraila gainean arrapaladan, Samotraziako Garaipena baino ederragoa da”. Marinetti eta Boccioni.\nHurrengo egunean: Dadaismotik aurrera.\nGuzti hau Ane, izan dudan arte historiako irakaslerik hoberenari dedikatua dago. Muxu bat, Ane.\nTagged abanguardia artistikoak, artea, artearen historia, Boccioni, espresionismoa, futurismoa, inpresionismoa, Monet, Munch, Pintura, prerafaelitak, Turner\t|


Arazerixan jasotako aurrekontu proposamenei erantzuna emango diete udal ordezkariek - Oñati - Goiena.eus\nArazerixan jasotako aurrekontu proposamenei erantzuna emango diete udal ordezkariek\nOihana Elortza 2017-03-28 16:17\nAurrekontuak gertatzeko DBHko gazteen proposamenak, 2016ko irailean\nHerriko haur eta gazteekin "Aurrekontuak Arazerixan" egitasmoaren barruan egindako bileretan jasotako proposamenak aztertu ditu Udal Gobernuak eta lanketa horren berri eman gura diete udal ordezkariek haur eta gazteei. Egubakoitzean egingo dituzte horretarako bilerak ludotekan eta gaztelekuan.\nHaurrengandik eta gazteengandik 2016an jasotako proposamenak eta ekarpenak aztertu ditu Udal Gobernuak azken hilabete hauetan eta horiei emandako erantzuna jakinaraziko zaie.\nEkarpenak jasotzeko garaian egin zen modura, itzulera ere adinka egingo dute. 17:00etan Ludotekara joango dira, han 3 eta 8 urte bitarteko haurrekin elkartzeko. Orain arte egindakoaren kontaketa labur bat egingo dute irudien bitartez, prozesua gogora arazteko, eta ondoren haurren ideien inguruan udalaren erantzunak kokatuko dituzte. Alkate eta zinegotziek azalduko diete beraiek egindako ekarpenetatik zeintzuk egin duten aurrera, zeintzuk ez eta zeintzuk geratu diren gaiaren lanketa zabalago bati baldintzatuta.\nOstean, 18:30ak aldera, Gaztelekura joango dira, gaztetxoenekin elkartzeko. Prozesuaren urratsak gogoratu eta gazteek bizitakoaren berri jaso ostean, alkate eta zinegotzien txanda izango da, azaltzeko, zein proposamen ez diren aurreikusten eta zeintzuk burutu diren edo burutuko diren epe motz-ertainean.


Euskararen berpiztearen alde edo kontra da Frantziar Estadoa? Alde bada, Euskararen Lurralde Estatutua ezinbestekoa da | Pais Vasco | KAZETA\nPako Arizmendi eta Beñat Arrabit\nIBBko burua eta EEPko presidentea\nEuskararen berpiztearen alde edo kontra da Frantziar Estadoa? Alde bada, Euskararen Lurralde Estatutua ezinbestekoa da\nIRITZIA- Hiriburuko murgiltze klase baten idekitzeko debekuaren ondotik, Beñat Arrabit Euskararen Erakunde Publikoaren presidenteak eta Pako Arizmendi IBBko buruak Jean Michel Blanquer frantziar Hezkuntza ministroari eta Roselyne Bachelot Kultur ministroari gutun bat zuzendu diete uztailaren 23an.\nHiriburuko ama ikastetxe batean sortu beharreko murgiltze klase bat debekatu du Bordeleko Akademiak, burasoen, ikastetxearen arduradunen eta tokiko hautetsien nahiaren kontra. Duela urte bat, herri ezberdinetan murgiltze klaseen idekitzeak zalantzan ezarri zituen onartu aintzin.\nHiriburuko murgiltze klase idekidura baten kontrako jarrera arriskutsua\nErabaki horren larritasun handia salatzen du Eaj-Pnb-k, hainbat hamarkadetan euskararen berpizteko lanak zalantzan ezartzen baititu. Baliatu argudiatze juridikoaren orokortzeak, murgiltze klaseen idekitzeko edozoin proiektu debekatuko du. Nahiz eta eskolako murgiltze eredua jarraitu, haur horiek bakarrik eguneroko denboraren %20ekoa dute euskaraz, gaurko ingurumen frantsesean. Arrazoin horregatik, elebitasun eredua baino erangikorragoa da murgiltze sistema. Gazteen euskaraz hartzeko gaitasuna pixka bat emendatuz doa azken urteotan murgiltze ereduari esker. Azken bi inkesta soziolinguistikoek diote euskararen gainbehera geldituz doala gazte horiei esker. Beraz, murgiltze klaseen garapena debekatzeak euskararen berpiztea osoki oztopa lezake.\nOnartezineko argudiatze bat\n3 urtetik goiti derrigorrez bilakatzen duen erakaskuntzaren aldeko 2019ko lege bat eta bitxiki idatzia den Konstituzioaren 2. Artikulua, 1992an gauzatua, estakuru gisa hartzen ditu Bordeleko Akademiak, bere debekuari itxura baten emaiteko. Zentzugabeko argudiatze juridiko honek ez du gordetzen Hezkuntza Administrazioaren zati kontserbadore baten jarrera aipatu Eskualde hizkuntzen kontrakoa. Ipar Euskadiko 38 murgiltze klaseak publikoan zein pribatuan, Hezkuntza Kodearen esperimentazio arauen barnean kokatuak dira, 2. artikulua indarrean zelarik jadanik. Ahultzeko ordez esperimentazioak indartzen ditu 2019ko lege berri horrek. 3 urteetan hasi beharreko erakaskuntzak ez du eraginik ere erakaskuntzaren hizkuntza hautatzerakoan.\n“Euskararen berpiztearen alde edo kontra?”\nEaj-Pnb-k gobernuari galdegiten dio aipatu Eskualde hizkuntzei buruzko Estadoaren jarrera argitzea. Gure kasuan, euskara berpiztearen alde edo kontra da?\nEz dugu Frantzia ttipi bat egin nahi, euskara Ipar Euskadiren hizkuntz ofizial bakarra bilakatuz. Hetsidura etnikorik ez dute sortzen murgiltze ereduek. Alderantziz, edozoin tokitik sortu, frantsesez eta euskaraz mintzatzeko gai diren mintzatzaile elebidun goiztiarrak bilakatzen ditu ikasleak. Beren gaztetasunari esker ainitzeledunak bilaka daitezke errexkiago. Memento berean agertu ikerketa batek murgiltze sistemaren ikasle ttipien frantses maila konfirmatzen du berriro. Frantses elebakarreko ikasle ttipiekin konparatuz, maila berdina edo hobeagoa dute, lehen mailako ikastetxeetan. Emaitza berdina matematika gaiarekin.\nEuskararen lurralde Estatutua, egonkortasuna juridiko baten bermea\nEaj-Pnb-k Frantses gobernuari galdegiten dio:\n- Egonkortasun juridiko bat segurtatzen duen lege babespen baten beharra onartzea, hori gabe ez baita euskararen berpizterik izanen. Hizkuntz guttitu baten berpizteko ezinbesteko 3 zutabeetan da lege babespena, gizartearen nahi handia eta hizkuntz politika nahikor batekin. Hasteko, lehentasuna: Hiriburuko ama klase murgiltzearen idekidura. Murgiltze klaseen garapena indartu behar da ama eskola publikoetan zein erlijioko pribatuetan.\n- Eaj-Pnb-k proposatu Euskararen Lurralde Estatutua alde engaiatzea. Lege babespen segurtatzaile baten bermea eman behar du, gaurko Hezkuntza Kodearen esperimentazioa baino, konstituzio maila handiagokoarekin. Konstituzioaren 37-1 eta 72 al.4ko artikuluak baliatuz, gure errealitateari moldatutako legeak eta eskumen eskualdaketak lor litzake Ipar Euskadik. Besteak beste, euskarazko murgiltze sistema saiatu daiteke legedia normal batean kokatzeko asmoarekin. Ezberdintzearen printzipioak erakaskuntza mota horren beharra indartzen du. 16 urtez gorako biztanleen %93ak diote euskaraz eta frantsesez mintzatu beharko dela etorkizunean, Ipar Euskadin. Euskarazko murgiltze sistemaren aldeko nahia beti gora doa Ipar Euskadin. 2016ko azken inkesta soziolinguistikoaren arabera, helduen %19ak baino gehiago horren alde ziren. 1996an %7ak ziren. Memento berean, helduen %41ak Euskara-frantsesa erakaskuntza elebidun ereduaren alde ziren.\nHautatzearen denbora heldu da.


Mendeetan zehar arraza-diferentzia horiek erabat desagertu dira.\nDena den, garbitasuna deitu printzipio erlijiosoaren gainean finkatzen da kasta-banaketa. Castus, garbi, portugesetik heldu da hitza. Portugesek Indiako giza taldeak jainkoarekiko hurbiltasunaren arabera zeudela banaturik uste izan zuten: garbiak, eta gainerakoak.\nGisa honetan, lehenengo hiru kastak noble edo garbi bezala ezagutzen dira. Brahmanak, esaterako, kutsaduratik ihes egitearren edo, begetarianoak izaten dira eta ez dute alkoholik edaten. Arau hauek ez dira hain zorrozki beheragoko kasta horietan gordetzen.\nKastak beti ere dharma, karma eta samsara delako printzipio nagusien funtsezko sinestean integraturik daude. Arimen transmigrazioa delako legea da, egiteen balantzearen arabera, gizarte-eskalaren maila batean sortu edo birsortzera eramaten duena.\nKASTA-SISTEMARI BURUZ ESAN DENA...\n- Deskastatuen edo ukiezinen existentzia marjinazioaren modu bortitz bat izan da eta da, Ipar Amerikan edo Hegoafrikan beltzek edo Europan inmigranteek jasan duten edo jasaten ari direnaren antzekoa.\n- Jaiotzetik beretik, Indiako gizon-emakumerik gehienek desberdintasunik gogorrena jasan behar dute. Kastak eta azpikastak hierarkizaturik daude (3.000 baino gehiago dira azpikastak). Ezkontzak debekaturik izaten dira kasta ezberdinen arteko kideen artean (eta kasu askotan, debekaturik baita harreman soila ere). Kasta baten kide izatea oinordetzaren bitartez transmititzen da.\n- Gauza bera esan behar da ofizioetaz ere. Azpikasta gehienak ofizio jakin bati lotzen zaizkio eta horren altzoan jaiotzen direnak zintzoki mantendu behar izaten dute bertan.


Zatoz... | Iritzia | Berria\nZerbait egin beharrean zeuden. Berandu zebiltzala jakineko kontua zen; hartu beharreko neurriei dagokienez eskas ibiliko zirela, sumatzekoa. Vatikanoak heldu dio nolabait edo Vatikanoak nolabait heldu dio elizgizonek egindako sexu abusuen gai lakarrari?\n«Vademécum» bat osatu eta argitara ematea da Aita Santuak iragarri duen neurrietako bat. Susmoa hartzen nion, baina propio bila ibili behar izan dut «vademécum» arraio horrek zer esan nahi duen jakiteko. Edozein gairi buruz gutxienekoa modu azkarrean jakin dezagun gida laburra izaten da «vademécum»-a. Autoan daramagun mekanikari buruzko liburuxka, botikei erantsitako literatura argigarria, hondartzan zein txukuntasun jarrera zaindu behar dugun argitzen digun gida... izan daitezke egungo «vademécum»-ak.\nHitzaren sustraietara joanda, eta elizgizonen sexu abusuei buruz ari garela, ez dakit nik esamolderik egokiena hautatu duten. «Vademécum»-ek esan nahi baitu «zatoz nirekin». Eta nik «zatoz nirekin» hori irudikatzen dut elizgizonaren ahotan, haur babesgabe eta beldurtuari inoiz goxo eta hurrena tinko esana. Inork esan gabe noiz eta norekin joan erabakitzeko ahalmena da askatasunaren oinarri. Haurrak «utzi bakean!» oihu egiten duen unea beti iruditu izan zait miresgarri.